Accueil / Lec'h / Breizh / 28 a viz Meurzh 1942 : oberiadenn Chariot\nPer Vari Kerloc’h 27 March 2019\nAn HMS Campbeltown sanket e-barzh ar c’hae.\nD’ar 26 a viz Meurzh 1942, en Aberfal (Falmouth) e zizeorias ar c’h-Campbeltown, ul lestr distrujer kozh eus Breizh-Veur, hag a-gevret gantañ 16 bag vihan o kas soudarded “commando”, ur vag-kanolierezh hag ur vag-tarzher. Pal ar skouadrenn-se, anvet oberiadenn Chariot, a oa distrujañ al lenn-borzh Joubert e Sant-Nazer evit mirout ouzh an Alamaned da zegemer eno an Tirpitz, brasañ lestr-hobregonet e-touesk listri-brezel an Nazied. Bez’ e oa Breizh-Veur en arvar rak ret-mat e oa d’ar vro bezañ pourvezet dre ar mor. Gant listri-spluj an Alamaned e veze distrujet un tamm mat a vagoù Breizh-Veur ken ma oa ar vro war-nes koll ar brezel. Dont a reas paotred Breizh-Veur a-benn eus o zaol d’an 28 a viz Meurzh hag e chomas an Tirpitz betek fin ar brezel en un aber eus Norvegia ’lec’h ma voe distrujet en diwezh gant arme Breizh-Veur. Ker e koustas taol-kaer Sant-Nazer da Vreizh-Veur koulskoude : 104 martolod ha 66 commando a voe lazhet, 215 prizoniet, 14 bag vihan a voe distrujet hep kontañ al lestr-distrujer kozh hag a oa bet kaset da dourtañ ouzh ar skluz hag a darzhas an devezh war-lerc’h o tistrujañ al lenn-borzh Joubert. Met berzh an oberiadenn a oa efedus dindan ur stumm all ivez : reiñ a reas kalon da dud ar vro en ur ziskouez splann dezho e oa posupl trec’hiñ an trede Reich. Pa voe sebeliet e miz Ebrel e Roazhon Tom Mac Cormack ur c’hommando hag a varvas gant e c’houlioù, e teuas 5 000 den da lakaat bleunioù war e vez, ur vanifestadeg a-benn ar fin a-enep an alouberien. Krog e oa ar goanag da vleuniañ adarre e Breizh.\nAbaoe 2012 e vez aozet d’an 28 a viz Meurzh bep bloaz bremañ, ul lid-koun etrekeltiek gant an emsaverien a-raok an hini ofisiel graet gant an ti-kêr. Ur boked balan a vez taolet er mor gant ur bugel evit enoriñ ar soudarded kalonek a varvas e 1942. Kelc’h Keltiek Sant-Nazer a gemer perzh koulz hag ar strollad Breizh Sant-Nazer Liberty Group hag a ziskouez dilhad ar soudarded skosat e-pad ar stourm. Hag evel warlene e vo kanet “Chariot of Fire 1942”, ur son bet savet e saozneg gant Per-Vari Kerloc’h. Hevlene ivez e kemero perzh d’an abadenn Kreizenn Enklaskoù Istorel Bro Leon. Degemer mat atav d’ar re a garfe dont di ivez !\nShare the post "28 a viz Meurzh 1942 : oberiadenn Chariot"\n> Per Vari Kerloc’h\nPer Vari Kerloc’h a zo chom e Ploeneg. Bet eo bet e-touez saverien ar Brittany National Pipe Band, ar strollad kentañ dindan tartan Breizh. Diazezet en deus gant Glaoda Maze eus Gwitalmeze ar Breizh Sant Nazer Liberty Group, ur strollad adkrouidigezh istorel, evit enoriñ soudarded pobloù Breizh Veur hag izili ar Rezistañs e Breizh. Seniñ a ra bremañ gant Bagad Ar Re Gozh e Kemper.


HAG AR BUZHUG O C'HWITELLAT\nEr skol kentañ derez Elsa Triolet e Bobigny emañ Sophie Joliot o vaesa ar ribitailhoù er porzh-skol. E karg eus ar CP emañ-hi, plijout a ra dezhi ken-ha-ken ar baotred hag ar merc'hed bihan c'hwec'h vloaz a vez fiziet enni, ha gant startijenn he c'hwec'h vloaz war'n ugent e klask lakaat anezhe da zeskiñ ar mod da lenn ha da skrivañ, mod pe vod, a-hed ar bloavezh-skol. Sell, diouzh an trouz o kreskiñ ez eus savet jeu gant ar strollad a zo bodet e traoñ ar wezenn skav-gwrac'h. Klevet a raer ur vouezh skiltr o tamall da unan bennak bezañ ur boufon, yaaaa, n'out nemet ur boufon ! ha mouezh ar boufon, moarvad, o respont d'egile un n'onn-ket-petra deus e ouenn.\nA-raok pell e vo an eil o stlapañ boazioù seks ribourz deus fas egile, moarvad, a soñj Sophie, setu e kav gwelloc'h mont da welet petra zo en em gavet.\n- Ac'hmed ! Samira ! Jérôme ! Erwan ! Petra zo arriet ?\nE-lec'h sioulaat e kresk c'hoazh an talabao ha ton skiltr ar mouezhioù.\n- Ac'hmed, lâr din petra zo. Re all, gortozit a-raok reiñ ho soñj.\n- Ar boufon all amañ a oa o kontañ traoù euzhus war e vamm gozh, traoù ha n'int ket posupl zoken, ha diskouez a ra Erwan gant e viz.\nEn em zifenn a ra egile taer-ha-taer dirak un hevelep tamall :\n- Da gentañ, dam'zell, n'on ket ur boufon, ha da eil eo gwir penn-da-benn pezh m eus lâret de'e ! Ya !\n- Cht, cht, sioulaat, eme ar vestrez-skol. Erwan, petra peus kontet de'e evel-se ?\n- Lâret m eus de'e e oa gouest ma mamm gozh da enaouiñ ar gaz en ur lakaat he bizied da stlakal, geo, gwir eo, meur a wech m eus bet gwelet ane'i oc'h ober se !\nKrial ha youc'hal a ra paotredigoù ha merc'hedigoù Bobigny gant ar gaou euzhus emaint o paouez klevet, ha goulenn gant o mestrez-skol :\n- N'eo ket gwir, heñ, dam'zell Joliot ? N'ell ket bout posupl ? Se zo gaou, kaeñ ? Erwan zo gaouiad, kaeñ ?\nMousc'hoarzhin a ra Sophie :\n- Sur out, Erwan, ne oa ket da vamm gozh o lakaat bizied he dorn kleiz da stlakal e-keit ma oa oc'h alumiñ ar gaz gant he dorn dehou, hep goût dit ?\nNann, nann, eme egile gant e benn. Sellet a ra eeun ouzh ar plac'h :\n- Nann. Ur wech e oa bet graet un taol esa evel-henn : e-kichen an daol e oa azezet Meme, pell deus ar fourno gaz, me m boa troet ar bouton, ha hi doa alumet ar gaz, klak, mod-se. Ha se zo nevez so, emezi, e c'hell ober e-giz-se. A-raok ma oa bet savet ar greizenn nukleel ne zeue ket a-benn.\nDre chañs emañ fin an ehan o son. Ur goulenn diwezhañ, memestra :\n- Hag e pelec'h emañ da vamm gozh o chom ?\n- Pell... E Brennilis.\nKenkoulz all e vije bet achuet an istor-mañ gant kloc'h ar skol, ha neuze e vije chomet blaz ar re nebeut peg deus ho staon, mes tonket e oa dezhañ kendelc'her. D'ar sadorn goude, e oa Sophie o sellet deus M6 asambles g'he mignon deus an ampoent, Frédéric Fleury, cameraman e TF1 ; ur film evel kiz ha kustum, hat, gant sorserezh ha troioù fizik sof-kont, stourm deus an diaoul ha deus an drouksperejoù forzh pegement. Hag a-greiz un abadenn vogedus en-dro d'ur pentagramm, un troc'h evit ar bruderezh.\n- Se a zegas soñj din deus un istor a zo en em gavet ganin ar s'un-mañ, eme ar vaouez yaouank d'he c'hile en ur astenn un dorn sa'r pakad kakahouet a oa pozet war an daol izel e-harz he fennoù daoulin. Unan hepken, a soñj-hi neuze en ur gemer pemp pe c'hwec'h, unan hepken ar wech a zeu.\n- Gortoz, h an da biso, a respont ar gwaz.\nTrouz un dizour hir da gentañ, al loustoñ-se n'en deus ket serret an nor evel-just, a soñj Sophie, trouz breugeud ha bourbouilh war un dro war-lerc'h, gwashoc'h evit Niagara Falls, a lâr etre he dent ar plac'h a oa bet warlene er Stadoù Unanet, mes asambles gant Nicolas e oa, ha setu ar paotr faro o tont en-dro en ur glask serriñ e zip, padal, chomet eo bout hanter-hent, un dra bennak zo tapet e-barzh, danvez e vragoù pe kroc'hen e ibilig, n'ouzer ket re. An danvez, kentoc'h, pa ne derm ket perc'henn an daou. Mes perak ta e choman gant hennezh ?\n- Ya, petra oas o lâret ?\nPa lâren deoc'h ho pije droed da gaout an istor penn-da-benn !\nEvedo kamion TF1 o treiñ hag o kildreiñ etre Brennilis hag ar Fouilhez. Ennañ, tri den ha ne oant ket gwall laouen ; gwech ha gwech all e teue war wel batisoù euzhus kreizenn Nestavel hag ec'honder lufr ha plaen al lenn, hag evel mouget e oant gant ar vro.\n- Chom a ran a-sav, eme Thierry Chauvet, teknisian an trouz, a oa ouzh ar rod-stur. Peseurt anv en doa ar paotr bihan e Bobigny, an hini az poa lavaret deomp e oa e vamm-gozh o chom e Brennilis, Fredo ?\nFredo Fleury zo war ar skaoñv a-dreñv, ur pezh penn ribourz deuzoutañ, o klask cheñch piloù, pe seig, war e gamera.\n- Erwan Strauch, lâret m eus deoc'h dija. Anat eo n'eo ket anv e vamm, kentoc'h hini e dad, setu n'eo ket un avañs klask ur vaouez anvet Strauch dre amañ.\n- Ha ne c'hellez ket goulenn gant Sophie peseurt anv he deus mamm ar paotr bihan ? Sur emañ an anv war ar fichennoù a zo bet leuniet e penn kentañ ar bloaz, pa oa bet enskrivet ar paotrig.\nRespont ebet a-berzh Fredo.\n- Pemp eur ha kard eo, eme Jean Luc Delarive, ar c'hazetenner. D'an eur-mañ e tle bezañ achuet he skol ; telefon dezhi bremañ diouzhtu, mod-se e c'hellimp gouzout.\nHag e astenn e bellgomzer-doug war-zug ar skaoñv a-dreñv.\n- Roet eo bet din ma sac'h gant Sophie, a respont egile, teñval e benn hag e vouezh.\n- Ah, merde ! a estlamm egile, gant un tamm nec'hamant en e vouezh. Sellet a ra gant un astez truez ouzh e gameraman. " Abalamour da se ez eus ur fas karn diouzhit abaoe omp aet kuit deus Paris ? "\nSioulder nec'het etrezo.\n- Sklaer eo an amzer c'hoazh, a lavar a-benn ar fin ar Chauvet, an trouzer mod nevez. Moien zo da filmañ en diavaez amañ. Ha goude-se ez aimp da welet an itron... Madame Le Gac ... Penaos en doa lâret ar maer dija ? Katrin Mariannañ Katell.\nDistroet e oa Katrin Mariannañ Katell d'ar gêr goude he merenn vihan e kleub ar re gozh, hag azezet e oa war he c'hador vouret, dirak an tele. Gras a gave d'an eur-se, en he zi kled, gant hec'h arrebeuri -he re hag ar re a zeue dezhi a-berzh he mamm- en-dro dezhi. Hag e teue c'hoazh dirak he daoulagad skeudennoù eus he bugaleaj en ti-mañ, paotred Mariannañ Katell, he breudeur, pemp paotr koshoc'h eviti, eus Jean Marie Mariannañ Katell, he breur henañ, betek Bastien Mariannañ Katell, bidoc'hig e vamm, ha Mariannañ Katell, kapasite ganti bemdez Doue, o ren war an holl dud-se. Ha bremañ, petra he deus-hi d'ober ? Gortoz mare koan en ur sellet deus an tele.\nUr biz bantet war-zug ar skramm : klik ! TF1. Bruderezh evit un telefon bennaket. Da gac'hat. Daou viz bantet : klik ! an eil chadenn. Bruderezh ivez, n'eo ket gwelloc'h. Kendelc'her a ra da zappiñ ; tri biz : klik ! FR3. N'he deus ket soñj ken abaoe pegeit e teu a-benn da zappiñ netra nemet en ur astenn an niver a vizied a faota etrezek skramm he fost bras ; pemp pe c'hwec'h vloaz zo, marteze. Evel-just ne c'hell ket kaout M6 gant an doare-se, mes evit ar pezh a zo da welet war M6, Loana l Loft o hejal he zezh ha Laure é piso ba'r piñsin ha mont maez da c'hoarzhin...\nSouezus eo penaos e oa kresket o galloudoù kuzh, o fouvoarioù evel a lârent, gant tud Brennilis. Soaz Paj deus Kermorvan n'he doa tamm poan ebet oc'h enaouiñ hag o lazhañ ar gouleier en he zi, netra nemet en ur ober ardoù gant he beg, hag If Laorañs deus Kosforn, paotr yaouank kozh a-viskoazh, a lakae e vekanik-gwalc'hiñ da vont en-dro hag a droc'he anezhañ en ur ober " pouf " warnañ. Evit ar feraj, avat... Evel a lâre d'ar re all :\n- Kaer m eus pozañ ar fer dirak ma rochedoù, hag hopal : " Hei piti ! " dezhañ, ne ra ket al labour e-unan.\nMes se oa evit diskouez da merc'hed ar c'hleub e veze ordin rochedoù feret aketus gantañ war e gein. Ha pet ha pet all a zeue a-benn da brennañ dorioù o oto, da lazhañ o sunerez-poucher pe o grek kafe tredan just gant ur vuzell dreufles pe ur bufadenn beg kaset brav war-zug ar pal. Betek Mari Jef Nestavel, ur gleukez ma oa unan, a gonte fout petra gwechall, hag a oa kresket he skiant vad hag he gouiziegezh en un taol, ken e kaozee evel ul levr bremañ, hag ez eo kazimant skritur moul a gleved o tont er-maez eus he beg. Gwir eo ez eo hi a oa bet o chom tostañ tout deus ar greizenn. Hag Amélie Gwern, neuze, hec'h amezegez, hag a zeue a-benn hep mank da welet petra a dremenfe e-pad an dek munut goude !\nAlo ta, an telefon o son, bremañ. Sevel a ra Katrin ha mont da dapañ ar machin plastik.\n- Hell ! Amélie, penaos emañ kont ?\n- Delc'her da vont, Katrin, mes emaon o paouez gwelet tud TF1 dirak da di. Hast buan en em brepariñ da zigemer ane'o, rak a-benn pemp munut marteze e vint aze. Ken bremaik, dont a rin da welet penaos e vo bet kont war-lerc'h.\nOpala ! Tud TF1 ! Gwir eo emaint abaoe tri devezh er vro, o klask gwelet troioù fizik, mes en em renket o deus an dud evit nompas diskuliañ netra deus o fouvoarioù ; degemeret e vezont seven, ha setu tout. Mes piv biskoazh zo bet o toupinañ tud Brennilis hag o boazioù nevez da dud an Tele ? Tennañ a ra Katrin he saro gozh, lakaat ur jiletenn c'hloan nevez en dro dezhi, un taol krib en he blev, ha prest eo da gontañ kaer gant ar barizianed. Mes ma int deuet da welet burzhudoù, e vo ret dezhe adtremen.\n- Betisoù tout, a lâr Mari Jef Nestavel d'he c'hazh Stentor, tra m'emañ abadenn TF1 war Brennilis oc'h achuiñ. Efed ur greizenn nukleel war an endro a oa sañset bezañ, ha petra zo bet diskouezet war ar skramm ? Brug sec'h ha troñjoù lann, ar yeun dindan al latar, skeudoù gwez haleg tortet betek an douar gant brankoù o sevel pik diwarne, evel ma ra kement gwezenn haleg en ur prad gleb, gwez youed daoubleget dindan an avelioù Kornaoueg ha Gwalarn, Célestine Robin o jilgammañ war hent ar vourc'h ha Pierre Morvan etre daou vanne o teuler e vallozh war EDF. Ma Doue, evel-se evedo ar vro hanter-kant vloaz so dija, gant lann brezhoneg, hesk ha broen ha gwez itik ; Pierre Morvan a lonke a-raok mont d'ober e goñje ha Célestine a oa kamm dija bloaz he fask kentañ, ha n'eo ket efed ar greizenn eo. Eüruzamant n'eus bet den ebet sod awalc'h da vont da ziskouez e droioù fizik.\nEmañ ar c'hazh o c'hlebiañ e bav dehou, daoust ha tremen a ray anezhañ war e skouarn evit diouganiñ ur rêz azalek warc'hoazh ? Kollet, se a oa evit treiñ ur bajenn.\n- Ma, gwellañ m eus d'ober eo mont da gousket, a lâr Mari Jef en ur sevel evit mont da lazhañ ar post.\n- Gortoz, digor an nor din ma c'hellin mont er-maez da logota, a respont Stentor. Hag ouzhpenn-se, deuet eo merc'h vihan Jermen Jezekel da vakañsiñ, ha degaset he deus ganti ur gazhez vihan goant, mmmm ! Mechañs e vo laosket da vont er-maez en noz-mañ...\nDigoriñ a ra Mari Jef an nor d'he zargazh. En em silañ a ra hemañ er-maez.\n- Sell, Mari Jef, e c'helli dastum ma levr war an estajerenn ? Pa glaskan ober ma-unan e vez mazaouet ar golo gant ma dent.\n- Mad eo, graet vo.\nSerriñ a ra an nor war-lerc'h ar c'hazh ha dastum al levr diwar kador vouret al loen. Jacques Derrida, a lenn-hi, De la grammatologie. Klenkañ a ra al levr war an estajerenn.\n- Sapre Stentor, emezi, ma talc'h da vont evel m'emañ partiet, e teuy a-benn da lenn an Télégramme en e hed a-raok pell...\n23 XI 2001\n(c) Yann Gerven 2001


Un hent roman a gase eus Vorgium (Karaez bremañ) da v-Blabia (Porzh-Loeiz bremañ) .\nMelestradurezh: krouet e voe kumun Porzh-Loeiz e 1790 . Gant al lezenn eus an 23 a viz Eost 1790 e voe lakaet Porzh-Loeiz da benn ur c'hanton, hini Porzh-Loeiz (peder c'humun a oa ennañ: Groe, Pleheneg, Porzh-Loeiz ha Rianteg); e Bann Henbont e oa . Gant Bonreizh Bloaz III (22 a viz Eost 1795) e voe lamet ar bannoù ha bodet e veze kuzulioù-kanton, ne chome tamm emrenerezh ebet gant kumunioù ar c'hanton . Brasaet e voe Kanton Porzh-Loeiz e 1801 gant lezenn an 8 pluviôse an IX (28 a viz Genver 1801) , dezhi an titl loi portant réduction du nombre de justices de paix. Lakaet e oa bet en Arondisamant an Oriant krouet e 1800 .\nDekred eus ar 26 a viz Du 1790 war al le ret: e penn-kentañ 1791 e voe graet al le ouzh ar Roue, ar vro hag al lezennoù gant an eizh beleg katolik eus Porzh-Loeiz .\n133 gwaz a Borzh-Loeiz da nebeutañ a varvas abalamour d'ar brezel, d.l.e. 3,30 % eus he foblañs e 1911; pevar milour a varvas e-pad Emgann Diksmuide e 1914 .\n43 milour a varvas e 1915 .\n14 bag-pesketa eus Porzh-Loeiz, dundeeed dreist-holl, a voe kaset d'ar strad gant al listri-spluj alaman .\nE Sankenn an Oriant edo ar gumun; dieubet e voe Porzh-Loeiz d'an 10 a viz Mae 1945 goude emzaskoridigezh an Alamaned .\nD'an 23 a viz Mae 1945 e voe kavet korfoù marv 69 ezel eus ar Rezistañs bet boureviet ha fuzuilhet gant al lu alaman; c'hwec'h anezhe, gant ur vaouez marteze en o mesk, a chomas dianv ; kavet e voe relegoù unan arall, ur vaouez, diwezhatoc'h.\nMervel a reas 34 den ag ar gumun abalamour d'ar brezel, unan anezhe, ur vaouez, e kamp-bac'h Auschwitz (Polonia) e 1943 dre m'he doa kemeret perzh er Rezistañs, hag un archer en Hamburg en Alamagn d'an 8 a viz Mae 1945, evit an hevelep abeg .\nUr milour a varvas e Maroko e 1917 hag unan arall e Brezel Indez-Sina e 1949 .\nGwikadell Porzh-Loeiz[kemmañ | kemmañ ar vammenn]\nPierre-Jean Ronarc'h (1892 - 1960), amiral er morlu gall, a zo douaret e Porzh-Loeiz .\nAdtapet diwar « https://br.wikipedia.org/w/index.php?title=Porzh-Loeiz&oldid=1924128 »


Buhez ar Zent. pages 68, 69, 70. Encyclopédie Marikavel.\npages 68, 69, 70\nKenteliet evel ma oe, e teuas da vezan, en berr amzer, eun den eus ar re zesketan. Da daou vla warn-ugent, e oe grêt avieler, hag e eskob hen c'hargas da rei ar gelennadurez kristen d'ar bobl. Evel an Ebestel, Visant a lakas c'houezen e dâl ha gwad e galon da vagan ar fe an evoa hadet en eneou dre e brezegennou.\nAn amzer-ze a oa eun amzer drist evit ar gristenien. Impalaered Rom o devoa touet diskar, betek an divezan, kement penn kristen a oa war an douar. O c'houarn ar Spagn e oa, en o lec'h, eun den, e hano Dasian, pagan goue, gwriet e ene gant kement si fall a c'hall bezan en korf an den.\nEn em gavet eno, e oent tôlet er prizon elec'h o devoa kalz da c'houzanv gant an naon hag ar yenien. Pa zonjas d'ar gouarner e tleent bezan dija hanter-varo gant an dienez, e lakas o digas dirakan. Chom a reas sebezet o welet o nerz hag o yec'hed.\n- Ma fell d'ac'h, emezan, en em denn beo eus adre ma daouarn, grêt evel ar re-all, kinniget ezans d'hon doueou.\n- Satan, an drouk-spered, eo a ra d'ac'h ober brezel d'imp evel ma ret. Hennez eo ho Toue; mes evidomp-ni, n'hen adorfomp ket; ni a chomo, betek ar maro, ar pez m'omp bet betek hen, servijerien ha testou ar gwir Doue, a vev epad an holl gantvejou hag a ro d'imp nerz da zisprijout ho promeseou hag ho kourdrouzou.\n- Harluet (1) an eskob, emezan d'e dud, hag astennet egile war eur marc'h koat ha torret e izili outan !\nHeuilhet e oe ar gourc'hemen; hag ar merzer ne re van. Diwar ar marc'h koat, Dasian, fuloret, a reas e stlepel war heskennou dir lemm, ' us d'eun tantad tan.\nDispennet e oe e gorf gant ivinou houarn, ha tôlet dornadou holen en e c'houliou da greski al leskadurez. Hag ar merzer ne re van. E zaoulagad laouennik holl a oa troet warzu an nenv.\n- Ne bleg ket c'hoaz, eme Dasian, êt er-mêz anezan e-unan; ober a raio, abred pe zivezat ! Tôlet anezan er prizon enkan, lousan ha dônan zo ! Goloet al leurzi gant podou torret ha gwer bruzunet !\nBourrevien, chomet drek an nor, a welas eur sklerijen dudius o lintran endro d'ezan en dônder e brizon, hag a deuas d'en em deuler en harz e dreid da c'houlenn o fardon. Anzav a rejont, a vouez uhel, ne oa Doue ebet ne-met hini ar gristenien. Pa glevas Dasian an neventi-ze, e oe dare d'ezan bezan mouget gant ar gasoni a yeas ennan :\n- Klaskomp eun hent-all, emezan, ha gwelomp ha dre zousder e plegfomp ar penn-fall-ze !\nLakat a reas ar merzer war eur gwele eus ar re wakan, gant medesined war e dro da louzaoui e c'houliou; mes kerkent ha ma oe grêt d'ezan gourvez warnezan, e ene glan a nijas da lein an nenv.\nDasian, trec'het ha mezek, a reas teuler korf ar merzer er-mêz eus kêr, d'al loened goue da zibri; mes eur vran a deuas d'e ziifenn, hag aneval ebet n'hallas e zispenn.\nPa glevas Dasian ar burzud-all-ze, e kollas e benn hag e reas stlepel ar c'horf don-don er mor bras.\nMes Doue hag a dôl evez war holl eskern an dud, a reas d'ar c'horf binniget dont war an ôd, hag ar gristenien hen sebelias gant enor ha doujanz.\n(1) Harlui, exiler ; harlu, exil.\nNerz-kalon, ar verzerien\nSebezus eo gwelet nerz-kalon ha pasianted ar zent en kreiz poaniou o merzerenti. Penôs o deus gallet an dud-ze, dister da welet, darn aneze, darn-all en barr o yaouankiz:, merc'hed kalz-all, bugale zoken, meur a hini, a oa trawalc'h d'eze lavaret eur ger hag e oant lôsket da vale, penôs o deus gallet an dud-ze chom hep lezel ar ger-ze da gouezan eus o genou ?\nKristenien kantvejou kentan an Iliz a rene eur vue santel, a oa madelezus an eil en kenver egile, a gleve an oferen ken alïes ha bemde, pa c'hallent, hag a gommunie beb oferen a glevent. Kristenien kantvejou kentan an Iliz a oa gwir gristenien, hag eur c'hristen hag a zo eur gwir gristen, n'eus netra, nag en douar, nag en ifern, goest d'e zispartian diouz e Zoue. Ar garante a zo trec'h d'ar maro.\nEn hon amzer, an Iliz a zo gwasket, ken gwasket pe gwasketoc'h evit en he zri-c'hant vla kenlan Evit bezan barrek da vale war hent an enor hag ar zantelez, ar gristenien o deus ezom da zibri alïes ar bara diskennet eus an nenv hag a grenvae o breudeur henan. C'hoant Leon XIII oa gwelet ar gristenien o kommunian bep sul; c'hoant Pi X eo o gwelet o kommunian bemde.\nDre ar Communion, ar c'hristen a lak karanteziou ha c'hoantegeziou Jezuz-Krist da vezan e re.\nDre ar gommunion. ar c'hristen a deu da vezan eun eil Krist. N'hall netra ober droug d'ezan, rak ar garante a zo trec'h d'ar maro.


Ar Govezion - Wikimammenn\nL. Prud’homme, 1817 (p. 230-232)\n◄ Ar Gontrition Ar Govezion An Examen a gonscianç ►\nVoar ar Govezion.\nAr Govezion a so un accusation, un declaration a ra ur penitanr eus e bec’hejo da ur Belec aprouvet evit cavet an absolven a-neze. Evit eta receo ar sacramant a binigen, eo ret d’an hini en deus pec’het goude ar Vadiziant, detesti, covessaat e bec’hejo, satisfiàn dre ar binigen, ha receo an absolven digant ur Belec aprouvet, da beini en defo covesseet. Panevert ar planquen-se a visericord an Autro Doue, e vize c’hoas cals biannoc’h an nombr eus ar re salvet. Jesus- Christ en ur rei d’an Ilis ar pouar da effaci ar pec’hejo, a ordren ar govezion a-neze ; rac na ve quet possubl anaveout ar pec’het a dleer da absolví dious an hini a dleer da differi, a-nez an declaration eus an ine coupabl. Ar fe en disq dimp hac ar ræson : rac penaus e c’hallo uh tad corrigeàn e vuguel, ma ne voar quet ar fauto en deus groet ? Penaus e c’hallo ur medecin guellaat ur c’hlanvour, ma ne anave quet e glènvet ? Penaus e prononço ur Barner ma ne voar quet ar sujet voar beini e tle douguen ar setanç ? Or ar C’hovezour a so assambles tad, medecin ha barner. An absolven a so ur guir setanç non pas eus an dud, mæs a beurs Doue ; rac e jugeamant a exercer en tribunal ar binigen. Ur C’hovesour a dle bezàn savant, prudant, charitabl. An oll a voar eo obliget d’ar secret, ep gallout jamæs rei da c’hout pe da santout ar pez en defe selaouet er Govezion dindan boan eus ar brassàn punition er bed-màn, hac an ifern er bed-all. Evit accomplissàn ar gourc’hemen eus ar Gonvezion, eo ret dezi bezàn,\n1. Antier, eus an oll bec’hejo marvel, a bere e c’hellomp cavet sonch.\n2. Bezàn sincer, accompagnet a c’hlac’har hac a detestation ar pechet.\n3. Bezàn groet da ur Belec aprouvet dre an Escop legitim, peini a ro an absolven evit obteni dre ar sacramant a binigen remission ar pec’hejo.\n4. Bezàn humbl ; en effet, ar pec’her paour pa deu da gavet Doue er govezion, a so ur c’hriminal da vezàn barnet, ha dign memes a dân an ifern. N’en deo quet evel contàn un histoar e tleer covessaat e bec’hejo, mæs sinceramant, gant simplicite, obeissàn en tout d’ar C’hovesour, ha songeal penaus en deus ur garg vras, hac e ra tout evit gloar Doue ha silvidiguez on ine.\n5. Ret eo lavaret an nombr, ar speç hac ar galite eus ar pec’hejo ; rac alies ar circonstanço eus ar pec’het a ra ma zint grevussoc’h pe viannoc’h ; alies memes e chanchont a espeç d’ar pec’het. Ret eo eta fixàn an nombr, lavaret piou, pe stad en deus an hini en deus groet an drouc, pe sort drouc on deus groet, en pelec’h, a be moyeno e zomp en em serviget evit cometi ar pec’het, evit petra on deus-àn groet, en pe fæçon hac en pe amser. Anaveet dre enno peguen necesser eo examinàn ar gonscianç evit ober ur Govezion vad.\nAdtapet diwar « https://br.wikisource.org/w/index.php?title=Ar_Govezion&oldid=118133 »\nKemmoù diwezhañ degaset d'ar bajenn-mañ d'an 6 Eos 2018, da 15:18.


Ar skrivadenn - Tangi hag ar merien ul levr gant Jakez Erwan Mouton\nMercredi 13 mai 2020 à 8:33 -\nUr romant evit ar re yaouank skrivet gant Jakez Erwan Mouton evit Priz ar Vugale hag embannet gant Keit Vimp Bev e 2010\nTangi hag ar merien - Keit Vimp Bev\nRomantoù berr evit ar vugale etre 6 ha 10 vloaz a gaver b’ar rann Priz ar Vugale.\nAmañ eo istor Tangi, ur paotrig 10 vloaz a blij dezhañ mont en e c’hourvez e-barzh al leton ha sellout pizh ouzh an amprevaned. Ur sekred en deus : gouzout a ra komz ouzh ar merien. Pouezus eo doujañ ouzh an natur ha sikour e vignonned !\nLennadenn Tangi hag ar merien\nSoazig neus ket aon da vezan goudrouzet pe fusted gant ar warded…kalonnek eo !\nHag e ranko Tangi bezañ kalonnek ivez pa c’houlenno rouanez ar verien sikour digantañ a-eneb ar verien ruz.\nSkrivadenn Tangi hag ar merien\nAr paotrig a vame dirak an amprevaned koulskoude...ha dreist-holl dirak ar merien !\nM'en dije bet Tangi mourennoù gantañ war e benn e vije bet aesoc'h, sur a-walc'h.\nEvit selaoù an istor Lodenn 1, Lodenn 2, Lodenn 3, Lodenn 4, Lodenn 5\nN’eo ket ar romant nemetañ skrivet gant Jakez Erwan Mouton evit ar re vihan. Unnek levr zo bet skrivet gantañ e brezhoneg : romantoù evit ar grennarded, romantoù evit bugale ar c’hentañ derez, romantoù evit an dud deuet, hag un dastumad barzhonegoù. Embannet gant Skrid, Brud Nevez pe An Alarc'h.\nTangi hag ar merien, Keit Vimp Bev, 2010.\nSociétéDiviz ar Yaou - "Dindan dek segondenn, hep tabut ebet on bet harzhet" eme Tangi Kermarrec, kazetenner France 3


Ar en Humilité - Wikimammenn\nAr en Humilité\n1831 (p. 162-164)\n◄ Ar er pehet Véniel Ar en Humilité Ar er Burtæt ►\nCONSIDÉRET Jésus-Chrouist doh hou couviein de vout humbl, dré er honzeu cair-men, ne zeliér jamæs ancoéhat ; desquet guenein, e mean, penaus é hon douce hac humbl a galon. Er mæstr adorabl-zé, n’hum goutant quet a hun desquein dré é gonzeu, mæs ean hun desq ehué dré é exampl : rac hum humiliet, hum izelleit en dès bet er marhue ag er groéz. Sant Augustin e lar é touguér mal a propoz en hanhue a grechén, ma ne guemérér scùir doh Jésus-Chrouist humiliet, ha quen izelleit. Dén ne yeï d’en Nean hemb en humilité, a pe lar hun Salvér én Aviel, ma n’en det de vout haval doh er vugaligueu-men, de laret-é humbl ha simpl, n’antréhet jamæs é ranteleah en Nean. En ol vertuyeu, en ol santeleah e elleoh hou pout, e yeï èl de beudr én ahuel, e mé sant Grégoër, ma n’en dint goarnet guet en humiïité.\n2.°\tEr gùir humilité e zou ur gùir disprisance hun nès a hanamb hun hunan, a alamort ma hum hanàuamb ha ma ouïamb péh quer bihan é talamb. En acteu principal a humilité e zou hum estimein de nitra, bout coutant ne vou quet groeit estim erbet a hanamb, na laret vad erbet a hanamb, na conzet ag hun zud ; dihoal a zisclériein hemb nécessité er græceu hun nès bet guet Doué ; hum bligein ér méh, én disprisance e vou groeit a hanamb ; bout coutant attàu ag en aviseu e vou reit demb ; miret a hum excusein a pe vér noéset, ma ne oulen er charité.\n3.°\tEr moyandeu de laquat en humilité én hun halon e zou gobér marauéh reflexion ar er goal inclination e dèn crihue hac hemb cesse arnamb d’en drouc, ar hun fauteu ordinær, èl en découragemant, el lizidantet, er routin én hun exerciceu spirituel, èl goannedigueah ha pehédeu hun zæd, er chongeu digampen ha dalhabl a hun speret, hun découragemant é feahein, é castiein, é corrigein hun fal desirieu, hun goal blégueu, er bihan a zalh doh hun résolutioneu, doh er chongeu mad e gueméramb de vihuein gùel. Ur moyant excellant d’hum obér doh en humilité, e vehai chongeal liès ér péh e lar sant Augustin : er guettan ag er vertuyeu, e mean, en eil hac en dervet, e zou en humilité.\nAdtapet diwar « https://br.wikisource.org/w/index.php?title=Ar_en_Humilité&oldid=80981 »\nKemmoù diwezhañ degaset d'ar bajenn-mañ d'an 24 Kzu 2015, da 14:53.


Pajenn:Al Lae - Bilzic.djvu/130 - Wikimammenn\nPajenn:Al Lae - Bilzic.djvu/130\nNe oa ket hep abeg e lavare ar gwaz hasta affo : daou archer a ziskenne gra « Toull-ar-C’hirri » hag a zirede war-zu ar porz.\n— Daou archer, eme Bilzig en eur boleat.\nE zaou dremeniad o devoa gwelet anê.\n— Hast affo, pôtr !…\n— N’eo ket red d’ec’h kaout aon, ôtrou : ne dizfont ket ac’hanoc’h.\nHa Bilzig a bolee a nerz e gorf.\nAn archerien war penn ar c’haë a youc’he, tre ma c’hallent :\n— Ya, ya, bremaïk ! a lavare Bilzig en eur c’hoarzin. Bremaïk !… Aman ec’h an d’ho lakaat en douar, ôtrou : an trêz a zo kalet. Hastet affo mont da guz e Koad-ar-Zal pe e Koajou-ar-Jaou. An archerien ne vefont ket war ho lerc’h a-rôk eur pennad mat a amzer.\n— Dal ! pôtr, eme an ôtrou.\nHag an neus kinniget d’ean eur pez a zaou skoed.\n— Kemer, pôtr.\n— Ha bennoz Doue d’it, Bilzig ! eme an itron… Va gourc’hemennou da Vadelen.\n— « Tevel hag ober » : gant an tri c’hir-ze, pôtr, entre Montroulez, Lannuon ha Gwengamp, e kavi atao skoazell ha repu. Kenavo ha trugare !\nAn archerien gant Izabel war penn ar c’haë a grie war Bilzig :\n— Hast affo ! hast affo !…\nMet Bilzig ne oa ket ken presset se : ar mare a oa enep d’ean, ha c’hoant an nevoa ive da lezel an ôtrou hag an itron da ober eur pennad mat a hent a-rôk lakaat an daou archer da redek war o lerc’h. Bilzig forz ne rê eus an archerien : n’an nevoa ket ankouaet an tôliou gwialenn an nevoa tapet war e bensou e-barz sal vras prespital Lokirek evit ar per an nevoa bet tafeet.\n— Ha ! ha ! a vousc’hoarze ar pôtr, pep-hini d’e dro !\nPoan an neus bet Bilzig o poleat eneb ar mare. Evelkent ec’h erruas e-tal ar chaoser.\nAdtapet diwar « https://br.wikisource.org/w/index.php?title=Pajenn:Al_Lae_-_Bilzic.djvu/130&oldid=160051 »\nKemmoù diwezhañ degaset d'ar bajenn-mañ d'an 25 Ebr 2020, da 10:40.


Lur Monaco - Wikipedia\n(Adkaset eus Franc monégasque)\nfranc monégasque (fr)\n1 Lur Monaco eus 1978 (tuig) 1 Lur Monaco eus 1978 (talig)\nKod ISO 4217 MCF\nImplijet e Monako, Frañs hag Andorra\nFeur-eskemm difiñv adalek 31 a viz Kerzu 1998 1\nErlec'hiet gant €, nann-kach 1 a viz Genver 1999\nErlec'hiet gant €, kach 1 a viz Genver 2002\nLiammet ouzh Lur Gall (kevatal)\nArouez fr. pe F\nPezhioù 10, 20, 50 ct. 1, 5 fr\nTi ar Moneiz Monnaie de Paris\nDiskouez a ra ar voest-mañ statud ar moneiz kent ma voe dilezet.\nend-ameeun (1:1 evit FRF)\nAr franc monégasque MCF pe lur Monaco a oa unan eus moneizoù ofisiel priñselezh Monaco betek 1999 (de jure, de facto 2002) pa'z eas d'un isvoneiz eus an Euro. Asambles gant al lur gall e voe graet gantañ hag an hevelep talvoudegezh hag eñ en doa. E 100 santim e voe rannet. Pezhioù hepken a veze graet (eus 20 santim betek 20 franc).\nUn dalvoudegezh vras o deus pezhioù Monaco brav o ferzh evit an dastumerien.\nPezhioù Euro Monaco\nAdtapet diwar « https://br.wikipedia.org/w/index.php?title=Lur_Monaco&oldid=1470786 »\nKemmoù diwezhañ degaset d'ar bajenn-mañ d'an 4 Ebr 2013, da 18:26.


Istor Ar Faou | Le Faou\nDegemer / Anavezout mat / Istor Ar Faou\nUn havr e kreisteiz Brest ha Plougastell o tigeriñ war Gourenez Kraozon\nKanton ar Faou a zo ouzhpenn pemp kilometr warnugent led diouzh ar reter d’ar c’hornog, diouzh Menez Are betek lennvor Vrest a zigor ar gumun war ar mor. An aod a dremen war ouzhpenn 20 km dre borzh ar Faou, dre adstêr an Doufin hag an Aon. Bevennet eo ar c’hanton er c’hreisteiz gant aber an Aon hag e tigor war-du ar C’hreisteiz-Gevred war diazad Kastellin. Bevennet eo stêr an Aon er Gevred gant an Doufin e Pont-ar-Veuzenn hag ez a da stummañ gourenez Rosloc’hen gant aber ar Faou, pehini a zo penn-pellañ aradennad Venez Are war-du ar c’hornog etrezeg gourenez Kraozon.War-du ar Reter, stêr Saint-Riwall a gej gant an Doufin e Pont-ar-Veuzenn hag e reont bevenn ar c’hanton gant hini Pleiben.\nE hanternoz ar c’hanton etre koad domani ar C’hrannoù ha penn-pellañ an aber ez eus kumun ar Faou a zo war denaou e bevenn kanton Daoulaz.An eskemmoù hag ar mont-ha-dont a zo a-viskoazh bet aes e morlenn Vrest abalamour d’an aberioù niverus.\nKanton ar Faou a ra 12637 hektar hag emañ e kreiz etre Norzh ha Su an departamant. Peder c’humun a zo ennañ : Lopereg, Pont-ar-Veuzenn-Kimerc’h, Rosloc’hen hag ar Faou. E 1949 e oa 7 kumun er c’hanton. Ar c’humunioù o deus diviset en em strollañ hag e 1971 ne chome nemet 4 c’humun. E 1971 staget e oa bet Remengol da gumun ar Faou. An holl gumunioù a zo izili Park Natur rannvroel Arvorig. Abaoe eil hanterenn an XIXvet kantved eo chomet stabil niver ar poblañs. E 1844 e oa 6.837 annezad hag e 1999 e oa 6 .548 den. Merzet ‘vez e vez techet an dud da vont da lojañ e pennlec’h ar c’hanton hag e Pont-ar-Veuzenn, kumun vicherour. An div gumun all Lopereg ha Rosloc’hen chomet pleg al labour-douar warno ha lec’hiet en diavaez deus an hentoù pennañ o deus digresket an dud o chom enno. Ar Faou a gendalc’h da sachañ war an dud abalamour d’he stalioù kenwerzh ha d’an douristed.\nAr Faou, e kroaz an hentoù\nAn holl hentoù ha gwenodennoù o tont deus ar C’hreisteiz war-du Brest a dremen dre ar Faou koulz hag ar mont-ha-dont dre ar mor.\nAr beajour o tont deus gourenez Kraozon pe deus Douarnenez, a dremen dre Pont Terenez a-us ar stêr Aon. An hent-houarn a zo bet savet e kastellin e 1864 hag e Brest e 1865. Al linenn etre Kastellin ha Landerne a zo bet echuet e 1867 nemetken gant daleoù abalamour d’an douaroù digompez ha d’ar gevezerezh a oa gant ar mont-ha-dont war ar stêrioù ha war ar mor.\nAr Faou, kêrbenn ur veskontelezh\nUnan deus ar broioù (pagi e latin) diabarzh Kerne a zo ar Poher . E XIXvet kantved e oa he bevennoù deus Kintin betek ar mor, en Hanternoz gant Menez Are hag er C’hreisteiz gant Menezioù Du.Adalek an XIvet kantved, beskonted ar Faoua ‘zo plaset brav e kreiz an douaroù a zo bremañ departamant Penn-ar-Bed. Kêrioù kreñv o deus evel ar Faou, Daoulaz, ar Roc’h Morvan. Mistri e oant war ar vro diouzh Lennvor Vrest, betek Menezioù Are etre aberioù an Aon hag an Elorn.\nTro-dro da 1400, ez eus 17 parrez ‘barzh ar veskontelezh, padal e 1682 ne chom nemet un dek bennak enni. Familh ar Richelieu a zo bet kemeret o flas gant ar Rohan-Chabot. Ar re-mañ a werzh al lec’h d’ar familh Magon de la Gervisais e 1762. Dindan an anv-mañ e teuas ar Faou da vezañ ur varkizelezh e 1765.\nAr Faou diorren ar gêr hag ar porzhs\nKêr ar Faou a zo enni foarioù ha marc’hadoù a ra berzh, ar pezh a sikour ar gêr da greskiñ etre ar XVIvet hag ar XVIIvet kantved. E fin ar XVIvet kantved e oa unnek kêr a ranke paeañ tailhoù, en o zouez e oa ar Faou er 6vet plas, dirak Douarnenez, Kraozon ha Karaez.\nPatrom al lec’hienn-mañ e kroaz-hent ur stêr hag ar mor a zo heñvel ouzh hini an Ospital a zo un nebeud kilometradoù pelloc’h. Evit an div e weler ar geriadenn ledet a-hed an hent hag an iliz savet war bord an dour.\nNiver an tiez a gresk a-hed ar c’hantvedoù. N’eo ket bet kaset da benn raktres an ijinour Le Roy (1764) a oa ennañ diskar kasimant an holl diez kozh er Faou. Goude beaj Napoleon III a oa tremenet dre ar Faou ez eus bet yalc’hadoù arc’hant evit lakat e skouer tu kornog ar straed meur. Dismantret eo bet ivez ar c’hloz-iliz, diskaret ar garnel ha kaset ar vered e lec’h all. Diskar savadurioù kozh a oa evit spered an dud d’ar mare-se un doare da vont war-raok.\nDa vare ar Renad Kozh e oa ar Faou gant al lestrañ-dilestrañ a veze en e borzh an trede havr lennvor Vrest. Al listri pe ar bigi a c’helle en em gavout er porzh nemet pa veze uhel al lanv hag e choment sko pa veze izel ar mor. Treuzdouget e veze koad prenn o tont deus koad ar C’hrannoù. Ur wech krouet an arsanailh e Brest evit morlu ar C’huzh-heol, e kreskas da vat, adalek ar bloavezhioù 1650, an obererezhioù er porzh dreistholl gant al labour treuzdougen ar c’hoad davet chanteroù ar morlu.\nDiaes e oa mont gant an hentoù d’ar poent-se neuze e veze implijet ar bigi-dre-lien ha diwezhatoc’h ar bigi-dre-dan. Adalek an XIXvet kantved e seblant anat kempenn kaeoù mañsonet. Al labourioù a grog e 1835 evit echuiñ e 1882. Al labourioù a oa hir gant ur c’hae e-kreiz, lec’hiet etre ar c’hae a Guelen hag an darsenn ha daoust dezho bezañ bet ur program uhelek e penn-kentañ, gant an amzer oc’h ober he zro, ne glotaent ket ken gant an ezhommoù nevez war tachennoù an ekonomiezh pe ar c’henwerzh. Goude ar brezel bed kentañ e tigresk tamm-ha-tamm dreuzdougen an traezh hag ar c’hoad prenn.\nDaou goc’hu ‘zo bet an eil war egile. An hini kentañ a oa anezhañ e 1540 hag e oa e-barzh ur sal evit ar selaouerien ha e-pad ur pennadig sal ar c’huzul ti-kêr, ar skol hag an dielloù. Savet eo bet warnañ e 1899 ur marc’had toet a oa bet diskaret e 1946.\nAR FAOU, TIEZ BOURC’HIZIEN\nEvel kalz a vourkoù kozh e Breizh, ez eus bet er Faou daou brantad lec’h ma z’eo bet savet kalz a diez : ar XVIvet kantved hag ar prantad amzer etre 1850 ha 1914. Hiziv e chom c’hoazh 16 ti gant un dalbenn goad o c’houzout e oa bet diskaret un ugent ti bennak heñvel ouzh ar re ‘zo chomet en o sav.\nPetra eo perzhioù an tiez : Savet int dirak al logelloù douar. Tiez korbellek war sourinoù int. An talbennoù a vez goloet gant mein-to. Tiez uhel gant daou pe dri fezh e pep live. Stag eo patrom an ti gant stumm al logell o reiñ bod dezhañ : strizh pe ledan e vo an ti , ment ar pezhioù ha penaos e vint urzhiet = ur reolenn voutin evit an holl diez savet e Breizh. Un dra a zo dibar e tiez ar Faou a zo danvez ar braslabourioù a deu deus ar vro lec’h ma weler liv melen ar mikrodiorit ha liv gris dilufr ha teñval evit mein kersanton.\nAn destenn-mañ zo bet tennet diouzh renabl topografek glad savadurel kanton ar Faou- Kuzul rannvro Breizh 1997.


Keleier » Niverenn 621 * 08 / 05 / 2017\nKendalc’h Diwan :...\nNebeut a dud a oa er c’hendalc’h Diwan bet dalc’het e lise ar Peoc’h e Plañwour. Met dedennet eo bet an dud gant an daou zevezh preder. Preder zo bet, dilenn merourien dre vro, ha goude an hanter all war-eeun. D’ar sul vintin eo bet plijet ar berzhidi, un 60 bennak,...\nRaok, ul liamm evit gounit...\nTri bloaz zo e oa 3 aozadur prederiet gant an diouer a liamm etre an holl gevredigezhioù a gaver e Kreiz Breizh. Nepell zo e oant 5. Disadorn diwezhañ e vodent ouzhpenn 30 den. “Ar vro COB eo a vez klasket kenurzhiañ, da lâret eo Kreiz Breizh, er-maez eus ar c’hêrioù...


Kaozeadenn Wikipedia:Kumuniezh/votadeg evit merourien Kerzu 2009 - Wikipedia\nKaozeadenn Wikipedia:Kumuniezh/votadeg evit merourien Kerzu 2009\nMarteze eo re brim aozadur ar votadeg-mañ.\nGwelout a ran n'eus bet kaozeadenn ebet diwar-benn doareoù ar votadeg, ha diskennet eo bet niver al lajadoù-labour ret evit votiñ, ma n'on ket faziet : 500 en dro diwezhañ, 200 bremañ. Kemmañ a ra an niver hervez ar merour a aoz an abadenn?\nTamm ebet, ne'm eus graet nemet adkemer ar pezh a oa bet graet a-raok rik-ha-rik, dre eilañ-pegañ. --Fulup 6 Kzu 2009 da 14:09 (UTC)\nLavaret e oa bet e vije mat d'an dud displegañ ster pe abeg o mouezhiadenn. Ne welan roud ebet a gement-se amañ.\nBianchi-Bihan 6 Kzu 2009 da 09:20 (UTC)\nKoulskoude em eus degaset war ar bajenn votiñ, an arguzennoù displeget en davarn gant an danvez merourien. tu zo dezho klokaat c'hoazh mar fell dezho. --Fulup 6 Kzu 2009 da 14:09 (UTC)\nEvit ar pezh a sell ouzh ar vevenn a 200 degasadenn eo ar memes hini eget ar wech paset. Ne 'peus nemet mont da welet war pajenn ar votadeg all.\nMe 'zo a-du ivez e vefe goulennet gant an dud abegiñ aliesoc'h o mouezhiadenn.--Y-M D 6 Kzu 2009 da 09:41 (UTC)\nNeuze e oan faziet war an niver, met ne gavan ket pajenn ar votadeg-kent.\naze 'mañ : Votadeg Gwengolo\nKaoz a oa bet eus an niver gant unan bennak bepred. Kaoz a oa bet ivez eus ar 75 %. Kinnig a ran stagañ daou dra: niver ar verourien (lakaomp 5 pe 6), hag o merourvezh : 12 miz betek ar vouezhiadeg veur all. Da vihanañ e vije gallet reiñ lec'h ar re ne reont netra d'ar re a labour da vat.\nBianchi-Bihan 6 Kzu 2009 da 10:30 (UTC)\nSetu amañ ar bajenn : Wikipedia:Kumuniezh/votadeg evit merourien Gwengolo 2009. D'am soñj eo arabat luzhiañ an traoù. N'eo ket grevus ma 'z eus ur bern merourien nann-oberiant, dilennet e vo merourien oberiant nevez all hag e zaio pep tra war-raok. Ha piv a a lavar deomp ne tistrofe ket ar re-se diwezhatoc'h, ha n'o do ket kollet o anaoudegezhioù a verour. --Y-M D 6 Kzu 2009 da 12:32 (UTC)\nMa vez c'hoant kaozeal eus doareoù all da zilenn ar verourien evit an dazont eo posupl digeriñ ur gaoz, met er-maez eus an dilennadeg. Arabat meskañ pep tra. --Fulup 6 Kzu 2009 da 14:09 (UTC)\n1 Oberiantiz, ken eeun ha tra\n2 Evezhiadennoù war ar votoù : degas ar c'haozeadennoù war ar bajenn gaozeal\n3 Memes abeg\n4.1 Respont d'an tamalloù diarguzenn\n6 Chom hep votiñ\n7 Un ali all\nOberiantiz, ken eeun ha tra[kemmañ ar vammenn]\nN'eo ket luziet a gavan, eeun ken ez eo kentoc'h: dre vras ne chom ket izili an dud a zo nann-oberiant e kevredigezh na kumuniezh ebet (nemet er Vodadenn vroadel c'hall pe er Vatikan). Ha ne welan ket perak n'eo ket merourien ar re a zo oberiant, ... na perak e chom merourien an dud na reont netra abaoe pell zo. Bianchi-Bihan 6 Kzu 2009 da 12:46 (UTC)\nYa kompren a ran mat ar pezh a lavarez hag a-du a-walc'h on ganit, met hag ur gwir kudenn eo ? D'am soñj n'eo grevus, mont a ra en-dro an traoù memestra. --Y-M D 6 Kzu 2009 da 12:52 (UTC)\nN'eo ket peogwir ne vije ket ur gwir kudenn (?) (n'eo ket ma soñj-me, ha pelloc'h on bet amañ evit gouzout eo ur gwir gudenn) n'haller ket komz eus se.\nN'eo ket peogwir ez a an traoù en-dro n'hallfent ket mont gwelloc'h. Ha ma ya ken brav an traoù en-dro bremañ, perak kaout merourien nevez? Perak ober dilennadegoù nevez? Ha kant goulenn all. Bianchi-Bihan 6 Kzu 2009 da 13:01 (UTC)\nEvel-just e c'heler komz eus pep tra, ar pezh am boa c'hoant lavar eo evidon e za mat en-dro ar sistem hollek (d.l.e. dilenn merourien nevez pa ne vez ket oberiant ken ar re all). Setu roet 'm eus va ali. --Y-M D 6 Kzu 2009 da 13:09 (UTC)\nBezañ oberiant, oberiant-tre zoken, war raktres pe raktres n'eo ket abeg a-walc'h drezañ e-unan evit bezañ anvet da verour war Wikipedia ebet. Evit bezañ anvet da verour e ranker bezañ dilennet gant an implijerien all. Un reolenn ziazez eo. Den ebet n'hall dont da vezañ merour ent aotomatek diwar e ziviz dezhañ e-unan. Diviz ar gumuniezh eo a dalvez. --Fulup 6 Kzu 2009 da 14:09 (UTC)\nNe garfen ken e vije distreset ma meno, ha ma lennez mat ne oa ket se ar gaoz ganin, met diwar-benn mirout evel merourien tud nann-oberiant, ur gaoz zo bet gant tud all a-raok un tamm e pep lec'h dre ar wiki, gant merourien zoken, hep efed ebet. A-hend-all e anavezan mat a-walc'h reolennoù ar wikipedia, a gredan, ha tro am eus bet d'o displegañ meur a wech d'un toullad mat a dud, amañ pe e lec'h all, da gelennerien evel da studierien. Bianchi-Bihan 6 Kzu 2009 da 16:47 (UTC)\nEvezhiadennoù war ar votoù : degas ar c'haozeadennoù war ar bajenn gaozeal[kemmañ ar vammenn]\nMa vez c'hoant gant hini pe hini resisaat traoù zo pe reiñ ur soñj diwar-benn ar pezh zo bet displeget gant implijerien zo evit reizhabegiñ o vot eo war ar bajenn gaozeal e ranker en ober, ket war ar bajenn votiñ. Trugarez deoc'h --Fulup 8 Kzu 2009 da 09:45 (UTC)\nVotiñ a ran a-enep. N'eo ket un dibab aes evidon. Anavezout a ran Bianchi-Bihan ha kalz a istim am eus evitañ, e varregezh war ar yezh, hag al labour a gas da benn war ar wiki-mañ abaoe bloavezhioù, ken evit sevel pe reizhañ pennadoù ken evit brudañ ar wiki en diavaez. Divizout a ran votiñ a-enep abalamour d'an darempredoù diaes zo bet ingal etrezañ hag implijerien all hag a zo bet pennkaoz da dud zo kuitaat ar wikipedia pe ar wikeriadur. Unan eus labourioù kizidikañ ar verourien eo klask lakaat ar peoc'h da ren etre an implijerien. Kavout a ra din en defe poan Bianchi-Bihan oc'h ober an dra-se ha, pelloc'h, aon am eus e c'hallfe sevel dizemglev etre ar verourien en dazont, ar pezh a c'hallfe bezañ arvarus evit ur raktres a chom diasur ar c'hempouez anezhañ abalamour d'an niver re vihan a dud a labour warnañ evit c'hoazh. --Fulup 7 Kzu 2009 da 16:43 (UTC)\nMa respont d'an tamalloù martezeüs izeloc'h. Bianchi-Bihan 8 Kzu 2009 da 04:39 (UTC)\nMemes abeg[kemmañ ar vammenn]\nA-enep. Memes abegoù ha Fulup.--Gwendal 7 Kzu 2009 da 17:15 (UTC).\nDrevezerezh n'eo ket arguzennerezh. Bianchi-Bihan 7 Kzu 2009 da 18:25 (UTC)\nN'am eus ket c'hoant skrivañ en-dro arguzennoù Fulup... Tu 'zo din mennegiñ memestra an dra se, ha sirius eo kement-se? Ha merour a c'heller bezañ en ur skrivañ traoù a seurt se?--Gwendal 8 Kzu 2009 da 09:26 (UTC)\nAr gwir zo ganit, n'eo ket sirius skrivañ traoù evel-se pa ouzer ez aio hiniennoù da furchal er poubellennoù da glask magañ o zamm arguzennerezh. N'eo ket gwall onest ivez implij un tamm farsadenn droch (ha n'eo ket re fentus met goude an tamm labour noz graet ganin d'an 30 a viz Gouere, aotrou Prokulor, ne deuent ket re vrav ganin) hep sellout ouzh al labour graet en derc'hent. Bianchi-Bihan 8 Kzu 2009 da 15:42 (UTC)\nUn draig all c'hoazh: lakaomp ez ajen da ober ar memes tra eveldout, mann nemet da welout an efed e-barzh ar vro-mañ? ha da glask frazennoù droch ar verourien (un toullad a c'haller kavout), pe lakaomp o frazennoù brezhonek leun a fazioù (ne vije ket diaes), ha goude lakaomp e skrivfen, tre eveldout: Ha merour a c'heller bezañ en ur skrivañ traoù a seurt se? Lakaomp e rafen-se en un dilennadeg bennak? Setu a lakfe un aergelc'h plijus e-barzh an ti. Met ar pezh a rez-te ne ran-me ket. Bianchi-Bihan 8 Kzu 2009 da 16:53 (UTC)\nMe 'grede din e poa kemmet pajennoù 'zo pa oas mezv. Souezhet e oan bet o kavout ar bajenn-mañ en hañvezh diwezhañ. Ne gomprennan ket da fent an dra-se eo.--Gwendal 8 Kzu 2009 da 18:16 (UTC)\nD'am soñj ez eus traoù kalz gwashoc'h eget ar pezh a oa skrivet (hag a oa bet diverket ganin): an implij a gredez ober eus an div frazennig-se da skouer. Un implij a ziskouez ur spered a genlabour hag a ro fiziañs e natur mab-den. Bianchi-Bihan 9 Kzu 2009 da 02:13 (UTC)\nSavet em eus ar frazennoù-mañ diwar ar fed bezañ mezv ha kemm pajennoù wikipedia. Sklaeret an traoù bremañ:fent e oa.--Gwendal 9 Kzu 2009 da 07:12 (UTC)\nGwilen[kemmañ ar vammenn]\nGwir eo eo Bianchi un implijer oberiant kennañ, sevel a ra ur bern pennadoù a bep seurt. E emzalc'h avat, a zo un afer all. Tagus ha taer e vez en e darempredoù gant an dud. Ouzhpenn-se n'eo ket atav neptu nag holloueziadurel. Plijout a ra dezhañ ober goap eus an dud n'int ket a-du gantañ. Parano eo. E bersonnelezh dezhañ, amañ emañ an dalc'h. Kuitaet em boa ar wikipedia abalamour dezhañ e miz Genver, gant un tabut diwar-benn ar pennad Gwilen, digalonekaet e oan da vat gant seurt tabutoù dister : http://br.wikipedia.org/w/index.php?title=Gwilun&action=history & http://br.wikipedia.org/wiki/Kaozeadenn_Implijer:Arko gwelout Diverkañ.\nTapet ez eus bet din 9 mizh evit krediñ dont en-dro er wikipedia. Aon em boa bevañ ar memes diazementoù e oan aet skuizh ganto. Krog on bremañ da gaout plijadur en-dro gant al labour. N'on ket ken barrek hag eñ war ar yezh ha mont en-dro wikipedia, me meus c'hoant nemet un dra avat : labourat gant ar re all evit kas ar raktres-mañ war raok, en un aergelc'h seven ha distenn. Kefridi ar verourien eo ivez klask da dizhout an aergelc'h-mañ. --Arko 8 Kzu 2009 da 00:03 (UTC)\nPenaos kaout un enebour touet betek fin ho puhez? Kredit un deiz kaout un tamm ali bihan kontrol d'e hini diwar-benn un draig dister ken-ha-ken e-barzh unan eus pennadoù wikipedia. N'eus ket ezhomm muioc'h! An alioù neuze, ar sikour roet a-raok, an difaziadennoù graet, n'o deus pouez ebet ken. Ma n'oc'h ket a-du gantañ e rit goap. Pe ez oc'h parano. Hag arabat e vije goulenn ster ar ger-se ouzhpenn, n'emaomp ket en un holloueziadur memestra! Bianchi-Bihan 8 Kzu 2009 da 04:39 (UTC)\nTaolet em eus evezh n'eus ket bet merour-hanterour ebet o c'houlenn digant Arko diverkañ ar gunujenn taolet gantañ war ar bajenn-votiñ, moarvat evit lakaat (evel ma skriv) un aergelc'h seven ha distenn, nag o tegas da soñj dezhañ reolennoù ar wikipedia:tagadennoù personel. Met sur-mat ez aio unan da ober un evezhiadenn dezhañ. Bianchi-Bihan 10 Kzu 2009 da 05:59 (UTC)\nN'em eus ket kunujet ac'hanout, displeget em eus ablamour da betra em eus votet a-enep da ginnig danvez merour, amañ eo eo ret lakaat hor soñjoù diwar-benn an dra-mañ n'eo ket ta? Me gav din eo gwelloc'h lavarout en un doare onest ha didro ar pezh a soñjer, an traoù a zle bezañ fraezh etrezomp holl, "yac'husoc'h" eo. Ha se ne harz ket ouzhimp labourat en un aergelc'h seven ha distenn, d'ar c'hontrol! Ma c'houlenno din avat, merour pe verour, diverkañ ar pezh a soñj din diwar-benn da ginnig danvez merour e rin. Met me gav ket din ne c'houlennint ket an dra-mañ din peogwir e soñjomp holl amañ eo a-bouezh ar frankiz ezteurel ha meno.--Arko 10 Kzu 2009 da 10:39 (UTC)\nEc'h on o paouez dont en-dro d'ar wikipedia goude un toullad devezhioù o labourat war traoù mallus all. Aet on e darempred gant an implijer-mañ. Sellit ouzh ar bajenn-goazeal stag ouzh e bajenn bersonel-eñ.\nSetu, tennet em eus ar frazenn e kaoz a zo bet sellet evel un dagadenn bersonel. --Arko 10 Kzu 2009 da 13:36 (UTC)\nGwelet evel un dagadenn bersonel peogwir e oa ur vrav a hini, anat d'un toullad tud nemet da un den. Trugarekaat da Neal eta. Ne oa nemet an doare-se da lakaat Arko da gompren ne da ket e frankiz personel betek kunujenniñ an dud. Bianchi-Bihan 10 Kzu 2009 da 14:45 (UTC)\nIskis eo gwelout komz amañ eus frankiz ezteurel: aze e welan un ober kontrol-rik [! Bianchi-Bihan 10 Kzu 2009 da 15:04 (UTC)\nRespont d'an tamalloù diarguzenn[kemmañ ar vammenn]\nGallout a rafen goulenn anvioù an dud-se a vije aet kuit, a-hervez, abalamour din, evit gwelout neuze pegement a wirionez zo er vartezeadenn-se, ha respont arguzenn ouzh arguzenn. Hag ober a rin kerkent ha ma welin beg lost unan, met betek-hen ne welan ket. Darempredoù diaes am eus bet gant Neal e-pad ur mare, ne oan ket ma-unan met me zo chomet, echu eo an traoù-se pellik zo, n'eo ket aet kuit nag an eil nag egile, ha kaset hon eus hon labour en-dro ha sachet ar c'harr war-raok abaoe, gant tud all atav, pep hini en e zoare, ha kenlabouret ouzhpenn ur wech, da wellaat ar wikipedia bepred.\nEvit kudennoù ar wikigeriadur n'eus nemet implijout ar pajennoù zo ennañ da gomz eus se, n'int ket bet implijet morse.\nN'eo ket gwir eo bresk ar wikipedia-mañ: gant labour an holl, da hini evel ma hini eta, eo sonn war e gilhoroù: 30 000 pennad zo bet tizhet, hag un tamm eus ma labour eo ivez.\nTe 'gred e savfe dizemglev etre ar verourien abalamour din. Da gredenn eo. Ur vartezeadenn adarre eta. Me 'm eus bet gwelet dizemglev dija etre merourien, etre Neal ha Kadwallan pe re all, hag abalamour da se eo e tiwallfen gwelloc'h eget nikun moarvat.\nMet ne vern : pediñ a ran ac'hanout adalek bremañ da gemenn d'an holl dud am bije lakaet da vont kuit e c'hallont lidañ ma dilez hag o distro, hag ober ma labour diwar vremañ. C'hoant am boa da c'houzout pegement e veze priziet al labour dre amañ, ar respont am eus bet, buan ha c'hwek. Trugarekaat.\nSilañ a rez e c'hallfen lakaat ar raktres en arvar, mann 'met se (ar yezh hag ar vro ivez moarvat), pezh am eus graet bemdez abaoe 4 bloaz sur a-walc'h. Ne oa ket diaes, 'keta, gant tost da 8000 pennad, ha 5 pennad nevez bemdez en devezhioù dibres. Ma, un tamm labour a rin c'hoazh ur wech an amzer er wikipedia, pe homañ, kement ha tizhout an 50 000 "edit" ken dañjerus, pe gentoc'h da greskiñ niver pennadoù ar wikipedia kembraek ma kenlabouran ivez abaoe meur a vloaz. Bianchi-Bihan 8 Kzu 2009 da 04:39 (UTC)\nCayenne[kemmañ ar vammenn]\nNe gav ket din em bije droed da votiñ, met ma soñj a c'hallan reiñ kredabl, a-du on ganeoc'h : ur fazi bras e vefe lezel an Aotrou Blanchi da vont da verour, lakaat a rafe en arvar siriusted ha mont en-dro ar wikipedia brezhonek. Lavaret a ra n'eo ket arguzennet hoc'h abegoù, padal e kavan-me anezho arguzennet mat. Gwir eo ez eo oberiant met kement-se ne ro droed dezhañ d'ober chantaj, "lezit-me da vont da verour peotramant e tilezan ar wiki". Domaj e vefe koll anezhañ koulskoude, ha spi am eus e teuio en-dro pa vo divouzhet. A galon. Fulub Cayenne"sotoc'h eget an den hen kelenn" 8 Kzu 2009 da 07:45 (UTC)\nFentus eo lenn ur fazi bras e vefe lezel an Aotrou Blanchi da vont da verour, lakaat a rafe en arvar siriusted ha mont en-dro ar wikipedia brezhonek pa ouzer eo skrivet gant un den ken sirius ma ne fell ket dezhañ skrivañ ma anv reizh (goude ma z’eo bet lavaret dezhañ un 10 gwech bennak gant meur a hini), un den ha ne felle ket dezhañ e vije breizhat Alan Stivell (gwelout istor ar bajenn: http://br.wikipedia.org/w/index.php?title=Alan_Stivell&action=history), ken en doa lakaet ar merour Benoni da zont en-dro. Bianchi-Bihan 8 Kzu 2009 da 12:24 (UTC)\nKaer e vo lavaret, Alain Cochevelou (aka Alan Stivell) n'eo ket ur Breizhad. N'eo na maget na ganet e Breizh, e dad a oa a orin breizhat gwir eo, met Alain Cochevelou n'eo ket ur Breizhad. Un den a orin breizhat hag en deus graet kalz evit Breizh a dra sur... Met mont da embann ez eo ur Breizhad, n'eo nemet ur weledigezh personel, ha n'he deus netra d'ober en un holloueziadur. Ne oa ket fin-holl eus perzh Benoni dont da skornañ ar pennad, chomet eo e-skourr abaoe.\na galon Fulub Cayenne"sotoc'h eget an den hen kelenn" 8 Kzu 2009 da 19:30 (UTC)\nHanterourien[kemmañ ar vammenn]\nNe dennin ket diganit ar gwir da welet an traoù eus da du evel-just. Met me, petra 'ri, pa lennan traoù evel-se : Yun abalamour d'ar pezh en deus skrivet dit Aze, a-berzh an den en deus kaset ar raktres war-raok e-unan, koulz lavaret, e-pad keid-all, hag en deus krouet an holl batromoù, evit disoc'hañ war ur raktres zo bremañ o krakvevañ penn-da-benn, n'hallan nemet bezañ mantret. Ar pezh a nec'h ac'hanon, ha meur a hini all evit doare, n'eo ket da nerzh-labour, da youl, da varregezh pe da ouiziegezh - da'm soñj int priziet gant an holl - ar pezh a nec'h ac'hanon eo ar mod maz ez ouzh an dud, ha dres setu ar pezh a c'houlenner ouzh ar verourien alies : bezañ hanterourien. --Fulup 8 Kzu 2009 da 10:36 (UTC)\nAferioù ar wikigeriadur e pajenn ar wikigeriadur mar plij. Ne welan ket pelec'h emañ an arguzennoù, met diskouez a ri din. N'em eus gwelet merour-hanterour ebet eno.\nPa yae ur merour ac'han da zivrudañ labour ur c'henlabourer er wiki gallek er bloavezhioù tremen ne'm eus ket gwelet e vije bet oc'h ober e labour hanterour eno, met chomet eo da verour. Hag ar mod ma'z ae ouzh an dud ne oas ket gwall nec'het gantañ. Bianchi-Bihan 8 Kzu 2009 da 12:19 (UTC)\nGoude bezañ bet lennet mat an holl eskemmoù a-us em boa c'hoant skrivañ ur gêrig da Bianchi-Bihan. E-barzh tost pep kaoz em eus kavet e lavare an dud e rez ul labour vat, e peus ul live yezh uhel hag gouiziegezhioù anat. War a seblant n'eo ket-se a chal an dud, met da zoare da vezañ ha da respont d'an dud. Ma 'm befe un dra da lavar dit neuze a zo marteze klask diwall d'an doare a respontes d'an dud pa 'vez eskemmoù evit ma tremenfe mat evit an holl. C'hoant 'm eus ivez lavaret dit n'eo ket peogwir ne vefes ket merour ne wel ket an holl talvoudegezh da labour. Pet kenlabourer a ra ul labour a-feson hep bezañ merour ? Tost an holl, ha pep hini ac'hanomp a oar kement-se. Kredet 'm eus kompren e peus ar soñj mont kuit eus hor wiki-ni, ne gav ket din e vefe un dra 'vat. Ezhomm ez eus eus an holl ac'hanomp, an holl gouiziegezhioù evit sevel ur raktres ken bras. Goulenn a ran neuze e chomfes ganeomp ha d'am soñj ne vin ket va unan --Y-M D 8 Kzu 2009 da 15:02 (UTC)\nGwelout a ran e kav an dud eo kalz pouezusoc'h un dizemglev dister eget ar skoazell roet en ur pennad, e lavar tud trugarez goude ur reizhadenn pa soñjont ar c'hontrol, e plij da lod dont da votiñ enep ur c'henlabourer goude ma ne reont ket kalz labour, eo brasoc'h brud un den ha ne ra netra eget unan a ra labour. Hiziv em eus tizhet 50 000 edit. Trawalc'h, echu amañ. Bianchi-Bihan 13 Kzu 2009 da 19:08 (UTC)\nChom hep votiñ[kemmañ ar vammenn]\nGoude ar frapad bec'h a oa bet e oa sioulaet an traoù en-dro en hor wiki-ni. War zigarez an dilennadeg-mañ (aozet re abred a soñj din) e weler ez eo adkroget ar bec'h. Anat e oa en dije Bianchi-Bihan lakaet e anv en-dro, hag anat e oa ivez e profitfe kenlabourerien all evit mont a-enep... en-dro. Evit a sell ouzh Y-M D, hag a anavezan (evel ma anavezan Bianchi-Bihan) e tlean lavarout ez on un tammig dipitet pa welan e kendalc'h d'ober fazioù padal ez eus bet kinniget reizhadennoù, ha war traoù n'int ket gwall ziaes, evel : hag-eñ/ha/ma, pe an doare da skrivañ posuPl. --Ex-Smith 13 Kzu 2009 da 17:20 (UTC)\nKompren a ran mat-tre e chomfes hep votiñ, pep hini a c'hell ober ar pezh a fell dezhañ. C'hoant am eus just respont d'ar pezh a denn d'am fazioù brezhoneg. Me 'gav din n'eo ket ken aes a se. Gwir eo e ran fazioù ha plijet bras e kavan pa 'vez reizhet anezho ha dreist-holl pa vez displeget perak ha penaos. Alas d'am soñj n'eo ket ken eeun an traoù evit ar pezh a sell eus an derc'hel soñj (evel-se eo e vevañ an traoù d'an nebeutañ). Lavaret e vez din ar reolenn, brav, met goude-se lakaat e pleustr disehan, pa 'm eus boazioù fall abaoe bloavezhioù, a zo diaes ha n'eo ket anat. Arabat disoñjal kenebeut ez on lisead hag evel ma oar an dud (d'am soñj) e za war falaat al live yezh ha n'on ket me unan eus ar re fallañ pell alese. Dre-se ne vezan ket sikouret kalz gant ar re a gomz brezhoneg en-dro din, evit mont war-raok. Menegiñ a rafen ivez n'am eus nemet un eurvezh a vrezhoneg dre sizhun ha ma gav din ne vez ket graet e seizh gwellañ (tamm ebet) gant ar c'helener evit sikour ar re a fell dezho mont war-raok ha deskiñ (me da skouer), padal eo bet lavaret dezho meur a wech. D'am soñj eo dre pleustriñ e vez desket hag e-brazhiet ar reolennoù ha lakaet anezho e pleustr goude-se, ha setu d'am soñj ar pezh a vank din. Evit kudenn ar gêr posuPl e oa anat din e oa tu ober gant posuBl, ha d'am soñj em eus klasket ober strivoù evit gwellat tout-se. D'am soñj ez on bet war-raok memestra (ket a-walc'h ?). --Y-M D 13 Kzu 2009 da 17:53 (UTC)\nNe gredan ket e vije bec'h amañ e mod ebet. Pep hini en deus ar gwir d'en em ginnig ma kar ha pep implijer en deus ar gwir da votiñ ha da reiñ e soñj ma kar ivez (kemer perzh pe get ivez, evel-just). Evit se eo graet ar votadegoù, eskemm, arguzenniñ, divizout, kontañ an disoc'h er fin ha derc'hel da vont war-lerc'h betek ar votadeg(où) all. Evit ar pezh a sell ouzh an evezhiadennoù yezh e tegasan da soñj n'o deus ket ar verourien da vezañ barrekoc'h eget ar re all war ar yezh ha n'o deus tamm galloud ebet dreist d'ar re all evit ar pezh a sell ouzh ar skridaozañ pennadoù. Labour ar verourien zo dreist-holl ul labour herzel ouzh ar vandalerezh, diverkañ pajenoù diezhomm pe faziek ha klask kempouezañ an traoù etre an implijerien ma sav krogadoù etre an dud evit tra pep dra. --Fulup 13 Kzu 2009 da 20:25 (UTC)\nUn ali all[kemmañ ar vammenn]\nPetra bennak ma 'z eus ur gazeg-labour anezhi, ne gav ket din e vije Bianchi-Bihan tuet da gompezañ an tabutoù a sav re alies (diwar abegoù dister ar peurvuiañ), evit poent diantav. Da gemer perzh enno kentoc'h, pa n'eo ket d'o boutañ. Mantrus eo, met n'eo ket diremed avat. Pep hini a c'hell tennañ kentel eus an eskemmoù evit mont war-raok ha kreskiñ e vrud, sed a hetañ dezhi rak en dellezout a rafe. Jañ-Mai 13 Kzu 2009 da 18:36 (UTC)\nGoulenn a ran digant ur merour neptu tennañ an dagadenn diabeg zo bet silet el linennoù a-us. Trugarekaat.\nSetu ur c'heloù hag a blijo d'ar voter-mañ (ne gomzan ket eus al labour, n'eo ket se a gont er wikipedia-mañ) : 85 pennad nevez am eus savet abaoe deroù ar miz (7 hepken hiriv) , un tammig muioc'h abaoe 2006 (50 000 edit a-hervez), hag echuiñ a ran amañ. Bianchi-Bihan 13 Kzu 2009 da 18:55 (UTC)\nAdtapet diwar « https://br.wikipedia.org/w/index.php?title=Kaozeadenn_Wikipedia:Kumuniezh/votadeg_evit_merourien_Kerzu_2009&oldid=610186 »\nKemmoù diwezhañ degaset d'ar bajenn-mañ d'an 14 Kzu 2009, da 03:41.


Yaouank - An 20vet abadenn ! - Stumdi\nYaouank – An 20vet abadenn !\n19 vloaz goude bezañ bet lañset pariadenn foll aozañ brasañ fest-noz Breizh e Roahon e tistro Yoaouank tan gantñ c’hoazh. Ur meizad dibar eo gouel Yaouank ha g a lak sonerezh Breizh e-kreiz sonerezhioù a-vremañ.\nOuzhpennn 2 sizhunvezh emgavioù-sonerezh, kejadennoù, krouidigezhioù e lec’hioù sevenadurel Roazhon hag he Meurgêr, tavarnioù, skolioù-meur, er Maezioù Frank… hag a vo echuet en ur barr gant fest-noz brasañ Breizh e Park an Diskouezadeg Roazhon d’ar 17 a viz Du !\nPrometett ez eo adarre gant an emgav dibar-se lakaat ac’hanoc’h da virviñ e-pad ouzhpenn 12 eurvezh. Laoskit ac’hanoc’h da vont da benn bedoù-sonerezh Breizh, en ur greizenniñ krouidigezh, nerzh, dañs ha birvilh?.\nMont a reoc’h a reoc’h da zisoleiñ strolladoù nevez Breizh, a-drugarez da ginnigoù arzel dic’hortoz ha nevezus, ha da zañsal gant lusksonioù nevezer ha trehont an arzourien anavezet ha mil-anavezet. E skouarn digor war nevezntioù-seniñ bepred, gant gouel Yaouank ez eus kinniget ur roll-tremen dizunvan hag a sacho an holl rummadoù da zañsal asambles.\nPROGRAMMADUR 2018 !\nSadorn 17 – adalek 4e // parc des expositions\nBRASAÑ FEST NOZ BREIZH GANT :\nBREIZH AN ANKOU : J-C GUICHEN INVITE DAN AR BRAZ, DENEZ PRIGENT & BAGAD PERROS // NÂTAH BIG BAND // GWENFOL // CARRE MANCHOT 97 // HAMON MARTIN QUINTET // PLANTEC // KENDIRVI // DOUR-LE POTTIER QUINTET // NOON // KAÏFFA // LANDAT-MOISSON // LE GALL-CARRÉ/MOAL // LE BOUR-BODROS // VEILLON-RIOU // DIRIDOLLOU-BERARDY // OURAWEN // MODKOZMIK // WAR-SAV // LITTLE BIG NOZ ET L’INTER-COMMUNALE À DANSER // TALSKAN // DS BAND // BOUFFORT-PÉNARD // IRIS HA PAPAOTRED // HASHIMOTO-OGAWA // KAJI // VALÂAR // LA MAFIA RUSTRE\nMuioc’h a ditouroù : www.yaouank.bzh


Kaozeal:Sainte Tryphine et le Roi Arthur - Wikipedia\nKaozeal:Sainte Tryphine et le Roi Arthur\nAnv al levr embannet gant Terres de Brume an hini eo. Anv brezhoneg ar pezh er skrid zo Santez Tryphina hag ar Roue Arzur (pajenn 3) (Santez Trifina hag ar Roue Arzhur, kea) --Kadwalan 7 Gen 2008 da 17:37 (UTC)\nGwir eo: e penn kentañ ar skrid (pajenn 4). Met e galleg war fac-simile golo an Uhel, hag er bajenn 1. Mat e vije kaout ali Rogel. Bianchi-Bihan 7 Gen 2008 da 18:05 (UTC)\nAn dra-se a fell din lâret : anv levr Fañch an Uhel eo an anv galleg met e brezhoneg e oa anv ar pezh-c'hoari peogwir ne veze ket komzet galleg hogozik d'ar c'houlz-se e Breizh-Izel. Setu da'm soñj ez eo mat an anv galleg evit ur pennad diwar-benn al levr met gwell e vefe, da'm soñj, derc'hel d'an anv brezhoneg evit ur pennad a denn d'ar pezh-c'hoari. --Kadwalan 8 Gen 2008 da 08:06 (UTC)\nNe gomprenan ket penaos e c'haller dispartiañ al levr diouzh ar pezh. Bianchi-Bihan 8 Gen 2008 da 08:42 (UTC)\nAdtapet diwar « https://br.wikipedia.org/w/index.php?title=Kaozeal:Sainte_Tryphine_et_le_Roi_Arthur&oldid=277907 »\nKemmoù diwezhañ degaset d'ar bajenn-mañ d'an 8 Gen 2008, da 08:42.


Genver | 2015 | Soubenn ar geek\nPosted in Filmoù with tags gouennelouriezh, kevredigezh, politikerezh, saoz, tud yaouank pinvidik on Genver 31, 2015 by geekezig\nNe ouien ket kalz tra diwar-benn The Riot Club, estreget e oa paotred koant war ar skritell hag e oa sevenet gant ar plac’h e doa sevenet An Education en doa plijet kalz din. Gant ma c’hartenn sinema nevez hag imoret mat on bet o welet ar film. Gouezet ‘m eus goude e oa diazezet war ur pezh c’hoari (Posh) ha souezhus eo n’am befe ket soñjet e-kerzh ar film rak e gwirionez e tremen pep tra pe dost e-pad ur pred, e memes pezh. Azasaet eo kentoc’h mat neuze peogwir ne seblant ket souezhus er film. Ma, The Riot Club a gont istor ur c’hlub e skol-veur Oxford. Paotred hepken, tud a live uhel evel-just a blij dezho evañ, debriñ ha fouzhañ. «We’re gonna carpe that diem» hervezo, lakaomp.\nStart-tre eo gouzañv ar pezh a vez klevet er film (gouennelouriezh ha kalz kalz dismegañs evit ar metouioù sokial izel, an dud n’o defe ket bet memes deskadurezh hag all), feuls-tre eo da veur a vare, dre ar gaoz ha dre an traoù a vez graet. Souezhet on bet o welet e oa kreñv-tre an nebeut tudennoù merc’hed a vez gwelet a-benn ar fin (Natalie Dormer a ra un doare cameo bamus-tre e perzh un escort na bleg ket d’ar strollad 10 den dirazi). Un toullad prantadoù deuet brav-tre a zo er film (emañ anat, met reoù all ivez) ha poanius e oa klevout pegen gwir e oa frazenn tudenn Ryle «you think you hate me but you love me and you just can’t admit it», fin eo bet dibab an aktour (a oa Finn e-barzh The Hunger Games), anat! N’on ket bet kendrec’het penn-da-benn eus an hollad avat, dreist-holl e keñver An Education.\nFilm sevenet gant Lone Scherfig. Rouantelezh-Unanet, (deuet ‘maez war skrammoù Frañs d’an 31 a viz Kerzu) 2014, 1e47.\nPosted in Levrioù with tags comics, familh, karantez, krennarded, lennegezh young adult, lise, sonerezh, Stadoù-Unanet on Genver 18, 2015 by geekezig\nFentus eo istor ar romant-se evidon. E brofet em boa d’am nizez evit he 13 vloaz hag e oa aet hi ivez da brenañ anezhañ evidon d’ar memes mare! Da Nedeleg he deus profet din al levr setu on kroget d’e lenn en treñ da Bariz disul.\nTremen a ra ar romant er bloavezhioù 80 er Stadoù-Unanet en ur c’harter un tamm paour. Park a zo ur c’hrennard ordinal, n’eo gwelet na mat na fall met e vamm a zo Koreanez ha kemplezhiet eo un tamm gant e neuz diavaez. Eleanor a zo ar plac’h nevez er skol, blev ruz rodellet ganti ha kentoc’h tevik, buan e vez an dud oc’h ober goap outi. N’eo ket ar gwashañ eviti koulskoude peogwir eo kentoc’h er ger n’a ket, gant mignon he mamm, Richie.\nPark & Eleanor a grogo un darempred didrouz, just o vezañ azezet kichen-ha-kichen er c’harr boutin. Goude ur mare e lennont bannoù-treset asambles, goude-se e selaouont sonerezh ha setu penaos e krog ar garantez etrezo. Moutik-tre eo o darempred ha meur a wech am eus kavet gwir-tre ar pezh a c’halle soñjal pe ober an tudennoù, an traoù droch a c’haller ober d’an oad a 16 vloaz just a-benn gwelet an den a garer. Dodennoù all a zo evel-just, gouennelouriezh, identelezh, feulster (er skol, er gêr) ha paourentez dreist-holl. Buan ‘m eus lennet ar romant ha plijus-tre ‘m eus kavet e gwirionez ha fromus ken-ken. Iskis eo peogwir ne kont netra dreistordinal met se an hini ‘zo kreñv : deskrivadennoù ken resis eus ar santadoù kreñv a c’haller kaout en ur stokañ dorn unan bennak a garer pe o kavout brav traoùigoù resis, o karout un doare da lârat an traoù… Gwir-tre, kaerderioù simplañ ar garantez.\nC’hoarzhet ‘m eus ivez gant ar prantad tro-dro d’ar fardañ, da Han Solo… Pep hini a c’hall kavout traoù heñvel e Eleanor hag e Park moarvat. Deuet brav eo ar romant-mañ evidon-me, un drugar eo bet e lenn.\nHa peseurt gerioù a vefe bet skrivet gant Eleanor war ar gartenn-post? 🙂\nEvit ar re a zo bet plijet gant al levr eveldon ez eus ur bern fan art brav da gavout war ar rouedad ^^\nRomant amerikan skrivet gant Rainbow Rowell. Embannet e galleg gant Pocket Jeunesse d’ar 5 a viz Even 2014.\nPosted in Filmoù with tags dañs, familh, krennarded, Rouantelezh-Unanet on Genver 18, 2015 by geekezig\nMeur a wech ez eo bet komzet din eus ar film-se gant ur mignon din. Ar wech kentañ en doa lâret e plijfe din hag an eil e oa kentoc’h o komz diwar-benn Michael Fassbender e-barzh ar film. Ur film diwar-benn ur grennardez eo Fish Tank. Ur grennardez a blij dezhi dañsal. Ur sapre penn-beulke eo hag ober a ra ur bern sotonioù setu perak eo bet skarzhet eus he skol. Tremen a ra he devezhioù o pourmen er maez, o klask jeu hag oc’h evañ. He c’hoar vihan a zo un tamm war memes hent. Un deiz bennak ec’h erru Connor en o zi, mignon nevez he mamm. Tremen a ra mat an traoù gantañ, plijus eo ha broudañ a ra anezhi da zañsal ha da gemer perzh en ur genstrivadeg, lakaat a ra anezho da zizoloiñ sonerezh ivez. D’ur mare zo avat e cheñch an darempred etre Mia hag eñ. Ar plac’h 15 vloaz a zizoloio e vuhez kuzh ha d’ober sotonioù all. Gwall deñval eo ar film, poltred ur metou sokial izel e bro Saoz, tud a gont gevier, oc’h abuziñ o amzer en ur evañ ha straniñ tra ken… An nebeut a draoù pozitivel a zo ken fall hag ar peurrest (ar genstrivadeg dañsal). N’am eus ket kavet displijus ar film met un tamm hir ha moarvat re negativel evit ma zemz-spered d’ar mare-se. Poan ‘m eus bet o kompren perak e yae Mia d’ober traoù ken droch ivez (gant Keira da skouer), na digenvez e seblant bezañ…\nFilm sevenet gant Andrea Arnold. Rouantelezh-Unanet, 2009, 2e03.\nPosted in Filmoù with tags bloavezhioù 80, dramm, Hollywood, krennarded, sida, sinema, skinwel, Stadoù-Unanet, tud yaouank pinvidik on Genver 15, 2015 by geekezig\nPosted in Filmoù with tags azasadenn, Frañs, kanañ, karantez, Pariz, sevel bugale, skrivagner on Genver 14, 2015 by geekezig\nKuzuliet eo bet din ar film-se gant meur a zen ha profitet ‘m eus eus ma nozvezh kentañ e Pariz ma-unan ha dirouedad evit e sellet. Un istor simpl a-walc’h eo hini Pas son genre (a zo tennet diwar ur romant) : ur parizian, kelenner prederouriezh ha skrivagner a vez kaset da gelenn e Arras. Un tamm displijus ha leun a rakvarnioù eo an den met plijet eo gant ar plac’h he deus troc’het e vlev dezhañ e ti ar perukenner e Arras : Jennifer. Ur plac’h laouen eo hi, a vev gant he mab a zo tro 10 vloaz bennak. Evurus int ha simpl eo ar vuhez, plijout a ra dezhi mont d’ar sinema ha da ganañ d’ar sadorn da noz gant he mignonezed. Dic’hortoz eo o istor karantez evel-just, o vezañ eus metouioù sokial disheñvel-mik. Koulskoude e tegaso an eil kalz traoù d’egile ha d’eben a-benn ar fin. Ur film kempouez eo a-drugarez da dibab ar sevener gwelet an traoù eus an daou du (ar romant a oa kontet gant sell ar paotr hepken). Jennifer an hini a zo harozez ar film evidon-me, ur plac’h kreñv ha bepred leun a startijenn hag a youl. Ur film plijus eo zoken m’eo souezhus eus tamm a-berzh ar sevener Lucas Belvaux!\nFilm sevenet gant Lucas Belvaux diwar romant . Frañs, 2013, 1e51.\nPosted in Filmoù with tags faltazi, mignoniezh, skol-veur on Genver 6, 2015 by geekezig\nUr c’hiz a zo ober filmoù a dremen a-raok unan all evit displegañ piv e oa an tudennoù hag all, setu ar pezh a zo bet kinniget gant Pixar n’eus ket keit-se zo gant Monstres Academy. E penn-kentañ ar film e vez gwelet Bob pa oa bugel ha penaos en deus fellet dezhañ mont d’ar skol-veur evit deskiñ penaos mont da d/”terreur d’élite”. Goude-se e vo gwelet er skol-veur neuze, oc’h ober anaoudegezh gant Sulli ha merzout buan n’eo ket gwall varrek daoust dezhañ studiañ evel ur sod. Skarzhet e vo eus departamant an aon er skol-veur met kinnig a raio da benn an departamant adkemer anezhañ (ha tout ur skipailh all, Sulli en o-zouez) ma teuont a-benn ur genstrivadeg etre kenvreuriezhoù. Brav-tre eo ar film, anat ha fentus a-walc’h met n’on ket bet kendrec’het da vat gant ar film. Un tamm hir ‘m eus kavet ma amzer hag hegaset on bet gant an tu re “amerikan” (gant sistem ar skolioù-meur du-hont), re dost eus ar bed gwirion neuze. Ouzhpenn-se e kaven poanius istor ar film pa ouier fin Monstres & Cie. N’eo ket fall ar film ha plijadur ‘m eus bet o sellet met n’emañ ket a live gant ar film diazez na gant filmoù boaz Pixar me gav.\nFilm sevenet gant Dan Scalon. Stadoù-Unanet Amerika, 2013, 1e44.\nPosted in C'hoarioù video with tags kontadennoù on Genver 6, 2015 by geekezig\nThe Sensational December Machine a zo ur gontadennig “c’hoari” digoust kinniget gant ar studio Simogo. Ur seurt profig Nedeleg ma fell deoc’h, tu ‘zo deoc’h e bellgargañ amañ.\nNe bad ket pell tamm ebet ha n’eus netra ispisial d’ober estreget lenn an istor. Brav eo an tresadennoù met n’on ket bet kendrec’het gant an istor ha displijet un tamm gant an doare da ginnig ar c’hoari (war skramm ma urzhiataer d’an nebeutañ) peogwir n’hallen ket lenn mat ar frazennoù da vareoù zo. Setu, ma fell deoc’h lenn ur gontadennig, m’ho peus pemp munutenn da abuziñ, perak ket! Met anzav a ran e oan bet kalz plijetoc’h gant Castles in the Sky.\nC’hoari PC & Mac. Diorroet hag embannet gant Simogo, 18 a viz Kerzu 2014.


Journal de Renaud Camus, mercredi 6 mai 2015\ncréée le jeudi 7 mai 2015, 15 h 19\nmodifiée le jeudi 7 mai 2015, 15 h 23Mercredi 6 mai 2015, minuit & demi. Au journal télévisé, ce soir, on voyait le chef de l’État déclarant que non, malgré quelques ~~~~~~~~~~~~ ~~~~ ~~~ ~~~, ~~~ ~~~~~ ~~~~~~~~ ~~~~~~~~ ~~~ ~~~~~~~~ ~~~ ~~~~~~~ ~~~~ ~~~~~~~~~~~. Et il eut ~~~~~~ ~~~~~~~ ~~~~~~~~~~~~~, ~~~~ ~~~~ ~~~~~~~~~ ~~~~~~~~~~ ~~ ~~~~~ d’un :\n« Le ~~~~~~~ ~~~ ~~~ ~~~~~~~~~~~~~, ~~’~~~~ terminé. »\nIl ~~~ ~~~~~~~~ ~~~~ ~~~~~~~~~~ ~~~~ ~~~ ~~~~ ~~’~~~~~~~~~~~~~~ ~~~~~~~ ~~~~~~~~~~ ~~~~~~~~~~~~ au collège, ou ~~~ ~~~~~~~-~~~~~~~ ~~~~~~~~~~~ ~~~~~~~~~~~ ~~~~~~~~, ~~~~~, ~~~ ~~~~~~~~~~~~~ ~~~ ~~~~ ~~~~~~~~~, ~~~~~~~~ ~~~~~~~~~~ ~~~~~~~, ~~~~ ~~’~~~~ ~~~~ héritiers ~~~~~~ ~~~~~~ ~~~~~ ~~~~~ ~~ ~~~~~ ~~~~~~~~. ~~~, ~~~ l’on veut bien ~~ ~~~~~~~, ~~’~~~~ ~~~~~~~~~ ~~~~~~ ~~~~~~~~ ~~~’~~~ ~~~ ~~~~~~~~~ ~~~ ~~~~~~~ ~~ ~~~~~~~~~ ~~~~~. ~~’~~~~ ~~~~~ ~~~~~ ~~ ~~~~~ ~~~~~~~~~~~. ~~~ ~~~~ ~~~~ ~~~~ ~~~, ~~~ ~~~~~~, c’est que tout ~~’~~~~~~~~~ ~~~ ~~~ ~~~~~~~~ ~~~ ~~~~~ ~~~~~ ~~~~~~~. ~~’~~~~~ ~~~~~~ ~~~ ~~~~~ ~~~~~~~~~~ ~~~~ ~~~ ~~~~ ~~~~ ~~~~~~~~~ ~~ ~~’~~~~~~ ~~~ ~~~ ~~~~~~~~, ~~’~~~~-~~-~~~~~ ~~~~~, ~~~~~~ ~~’~~~~~~~~~~~~ dogmatique, la stricte ~~~~~~~~~ ~~~~~~~~~~~~. ~~’~~~~ ~~~ ~~~~~~~~~~~~~ ~~~~~~~~ ~~~ ~~~ tabula rasa, ~~~ ~~~~~~~~~~~~~ ~~~~~~~~~~ ~~~ da capo ~~~~~~~~~~. ~~’~~~~~~~, ~~~ ~~’~~~~ ~~~~~ ~~~ ~~~~~~~~, ~~~~~~ ~~~ ~~~~~~~ ~~~ la campagne présidentielle ; ~~’~~~~ ~~’~~~~~~~ ~~~~ ~~~~~~~~~ ~~~~~~~ ~~~ ~~~~ ~~~~~~~~ ~~~~~~, ~~~ ~~~ ~~~~~~~ ~~~ ~~~~ ~~~~~~~~, ~~~ ~~~ ~~~~~~~~ ~~~~~~~~~~, ~~~~~~~~~~, ~~~ ~~~~~~ ~~~ ~~~~ ~~~~~. ~~~~~~ ~~’~~~~~~~~~ culturelle de la ~~~~~~~ ~~~ ~~~~~~ ~~~ ~~~~~~~~ ~~~~~-~~~~~ ~~~~~ ~~~~~~~ ~~~~-~~~~~~~ ~~~~ ~~~~~~~~, ~~~~~ ~~~ ~~~ ~~~~ ~~~~~~~~~ ~~~~ conquérants.\nVoici ~~~ ~~~~ ~~’~~~~~~~~~ ~~~~~, ~~ ~~~~~~~ ~~~ ~~~~ ~~~~~~~~~ judiciaires, Me Hourdin, ~~~ ~~~~~~~~~~~ ~~’~~~~~ ~~~ ~~~~~~~~~~~ ~~~~~~~ ~~~~ ~~’~~ ~~~~~~~~~ ~~~~~~~~~ ~~~~~~~ ~~~ ~~~~ ~~~~-~~~~~ ~~’~~ ~~~~~~~, ~~~~~ ~~~ ~~~~~ ~~~ ~~~~~~~~~~, ~~~ ~~~~~~~ ~~~~~~~~~, Me Boucard :\n« François Boucard vient ~~~ ~~’~~~~~~~~ ~~~~~ ~~~ ~~~~~ ~~~’~~ ~~~~ ~~~~~ ~~’~~~~~~ ~~~ ~~~ ~~~~~ ~~’~~~~~~ ~~~~~~~~~ ~~’~~~~~ ~~~~~~~ ~~ ~~~ ~~~~~ ~~~ ~~~~~~~~~~. ~~’~~~~ ~~~~~, ~~~ ~~~ ~~~ ~~~ jurisprudence, les juges ~~~ ~~~~~~~~~~ ~~~~~~~~~~~ ~~’~~~~~~~~~~~~~~~ ~~~~ ~~~~ ~~~~~~ ~~~ ~~~~~ ~~~~ ~~~~~~~ ~~~~ ~~~~~~~ ~~~~~~~~~~ ~~~ ~~~ ~~~~~~ ~~~~ ~~’~~~ ~~~~~~~ ~~~~~, ~~~ ~~’~~~~~~~, ~~~~ ~~~’~~~ ~~ ~~ place pour un ~~~~ ~~~~~~~~~. ~~’~~~~~~ ~~~~~, ~~~~~~~~~ ~~~~~~~~ ~~~~ ~~~~~~~ ~~~~ ~~~ ~~~~~ ~~~~ ~~~~ ~~~~~~ ~~~ ~~~~~ ~~~~ ~~~~~~ ~~ ~~~~ ~~~~~~~ ~~ ~~~ ~~~~ ~~~ ~~’~~~~~~, ~~~~~~~’~~~ vous est fait ~~~~~~ ~~’~~~~~~ ~~~~~~~~~~ ~~~~~~~ ~~ ~~~ ~~~~~~~ ~~~~~~~. ~~ ~~~~ ~~~~~, ~~~~ ~~~~~~ ~~~~~~~~~~~~~~~, ~~~~~~~~~ ~~~~ ~~~~~~~~~~~~~ ~~~ ~~~~~~~~, ~~~~ ~~~~~~~~~ ~~~ ~~~~~~~~~~~~~. ~~~~~ ~~~ ~~~~~ ~~~~~~~~~~, et sans préjuger ~~~ ~~~~~~~~~ ~~~ ~~~~~~~~~~, ~~~ ~~~~~~~~ ~~~~~ ~~’~~~~~ tenté.\n« J’ajoute ~~~~ ~~~ ~~~~~~~~ ~~ ~~~~~ ~~~~~~ ~~~ ~~~~~~~~~~ ~~’~~~~~~~~~~~~ ~~~ ~~’~~~~~~~ ~~~~~~~. ~~~ ~~~~~~~~~, ~~~ ~~~~ ~~~~~ ~~~~~~ sur l’exigibilité des ~~~~~~~~ ~~~~ ~~~~~~ ~~~~ ~~~~~ ~~~~~~ ~~~ ~~~~~ ~~~ ~~~~~~ ~~~ ~~’~~~~~~~~ ~~~~-~~ ~~~ ~~~~~ ~~~ ~~~~~~~~~~ ~~~~~~~. ~~~~~ ~~~ ~~~~~ ~~~ ~~~~~~ ~~~~ ~~~~~~ ~~~~~~ ~~~~~ de suite, cela ~~’~~ ~~~~~~~ ~~~~~~~~~~~~~ ~~~~ ~~~ ~~~~~~~~~~~~~ ~~~ pourvoi.\n« Par ~~~~~~~~~, ~~~ ~~~~~ ~~~~~~ ~~~~~~~~ ~~~~ ~~~ ~~~~~~~~ ~~~ ~~~~~~~~~~ ~~~~-~~~~~ ~~~ ~~~~~~~~~ ~~~~~ ~~~~~~~ ~~~’~~ ~~~~~~~~ ~~~ ~~~~~~~ où la Cour ~~~ ~~~~~~~~~~ ~~~~~~~ ~~~~~ ~~’~~~~~~~ ~~~~~~~~ ~~~ ~~~ ~~~~~ ~~’~~~~~~. ~~~~~~~~~ ~~~~~~~~ ~~~ ~~~~~~~~ ~~~~ ~~~~~ ~~~~~ ~~~~~~~~ ~~~ ~~~~~~~~ ~~~~~~~~~. ~~~ ~~~ ~~~~~~~~ ~~~~ ~~~~~~~~~ ~~~~~~ la fin juin, ~~~ ~~~~~~~ ~~’~~~~~~~~ heureux.\n« ~~~~~~~ ~~~~~, ~~~~~ ~~~~~~~, ~~~~ ~~~~~~~~~~ ~~~~~~~~~~~ ~~~’~~~~~~~~ ~~~~~~ ~~~~~~~~ affaire.\n« ~~~~~~~~~ ~~~~~~~ ~~~ ~~~~ ~~~~~ ~~~~~~~~~ pensées.\nHugues ~~~~~~~~ »\nNous ~~~~~~~ ~~~~~ ~~~~~~~~~~~ dans la voie ~~~ ~~~~~~~~. ~~~~~~~~ ~~~ ~~~~ ~~~ ~~~~~~~~ ~~~ ~~~~~ ~~~~~~ ~~~ ~~~~~ ~~~~~~~~~ ~~~~ ~~~~~~~~~, ~~~~~ ~~~~~~ ~~~ ~~~~~~~~~~ ~~~ ~~~~~~~ ~~~ acceptant ~~’~~~~~ ~~~ ~~~ ~~~~~~~~~ personne qui s’est ~~~~~~~~~~ ~~~~~ ~~~ ~~~~~~~~~ ~~~~~~~~~~~~~~~. ~~~ ~~~~~~ ~~~ ~~~ ~~~~~~~~~~~~ ~~~~~~~ ~~~~~ ~~~~~ ~~ ~~’~~~~~~~~~~ ~~~ ~~~~~~ ~~~~~~ ~~~~~~~~~ ~~~~~~ ~~~~~~~~ (~~~ ~~~~~~~~~~~~ ~~~~~ ~~’~~~~~~~ ~~~~~~~ ~~~~~~~~~~~ dite), la combinaison ~~~~ ~~~~~~~, ~~~~~~~~~~~~~ ~~~~~~~~ ~~~ ~~~~~~~~ ~~~ ~~~ ~~~~~ ~~~~~~ ~~~ ~~~~~~ ~~~ ~~~ ~~~~~~ ~~~~~~~~~~ ~~~~~ ~~~~ ~~~~~~~~ ~~~~~~~~~~.\nvoir l’entrée du mercredi 6 mai 2015 et son image dans Le Jour ni l’Heure


Skrivañ – Stefan Carpentier\nAl Liamm 412\nSetu, tudoù! Deuet eo an niverenn 412 eus Al Liamm er gouloù. Gouestlet eo d’an haiku, ar stumm barzhonegoù japanat berr-se ma klasker en ur seitek silabenn bennak pakañ ar bed en e bezh.\nOuzhpenn un nebeud haiku ganin e kavfet re gant Mari-Soaz ar C’HOZH, MAI-EWEN, Fanny CHAUFFIN, Patrick DREAN, Ólöf PETURSDÓTTIR, KIRILL, Malo BOUËSSEL DU BOURG, Annaig KERVELLA.\nDaou bennad plijus ha kentelius Haiku, beaj e-kreiz bihanañ barzhoneg zo er bed gant Malo Bouëssel du Bourg hag An haiku, benveg priziañ live yezh ha nerzh krouiñ ar vrezhonegerien ? gant Fanny Chauffin.\nHa traoù all c’hoazh ho lezan da zizoleiñ en ur vont da lenn an niverenn. Degas a ran da soñj deoc’h e c’hallit prenañ ur c’houmanant niverel ma n’eus ket lec’h ganeoc’h ken en hoc’h armel-levrioù.\nKit da lec’hienn Al Liamm evit gouzout hiroc’h.\nAuteur StefanPublié le 29 octobre 2015 Catégories Brezhoneg, Non classé, SkrivañUn commentaire sur Al Liamm 412\nNe oa ket ar wech kentañ din mont da saloñs Karaez (evel ma vez graet eus an abadenn peurliesañ gant an dud). Ar wech kentañ e oa bet din da vont a oa e 1999 mar em eus soñj mat. An deiz-hont e oant bet war varc’h-houarn eus Gwengamp, noz a oa pa oan aet kuit eus ar ger, glav ha fank war ribl an hent. Stlabezet e oa ma bragoù ur wech degouezhet e Karaez ha ret din mont d’ur gourmarc’had da brenañ ur bragoù nevez evit ma vefe neuz dereat warnon evelkent. Delc’her stand Kuzul ar brezhoneg am boa d’ober, ne oa ket netra. An deiz war-lerc’h ne oa ket anv a vont war ma jav adarre. Graet ma soñj ganin c’hoari biz-meud. Souezhet e oan gant an nebeut a dremeniri. Ne oa ket da souezhiñ, ankouaet-mik ganin cheñch eur da’m dihuner. Pa vez an nen war an hent d’ur Sul beure da 7e e-lec’h 8e evel ma soñje dezhañ na gav ket sav buan, me ‘lâr deoc’h. Abaoe an amzer kozh-se em eus tapet ma aotre bleniañ, gwell a se. ((biken ne’m bije kredet e lavarjen kement-se)) Continuer la lecture de « Gouel al levrioù e Karaez… ur blijadur! »\nAuteur StefanPublié le 26 octobre 2015 Catégories Brezhoneg, Non classé, Skrivañ2 commentaires sur Gouel al levrioù e Karaez… ur blijadur!\nGouel al levrioù e Breizh 2015\nAc’hanta, lennerien ha lennerezed!\nBez’ am bo ar blijadur moarvat da welet lod ac’hanoc’h da-geñver Gouel al levrioù e Breizh e Karaez d’ar Sadorn 24 a viz Here. Mar fell deoc’h kaout un tamm dedi war ho skouerenn eus Pa gavan hir ma amzer pe Vodou zo amañ deuit da’m gwelet e stand Kuzul ar brezhoneg adalek 10e30 diouzh ar beure betek 6e noz. Marteze e vin ivez eno d’ar Sul, n’eo ket sur c’hoazh avat. Mar em gwelit en trepas pe er-maez oc’h aveliñ ma fenn e c’hallit ivez dont da varvailhat.\nMarteze zoken e c’hallfec’h diskoachañ ur skouerenn eus Ar voul strink (Keit Vimp Bev) pe Omegalfa (Mouladurioù Hor Yezh).\nAuteur StefanPublié le 8 octobre 2015 Catégories Brezhoneg, Non classé, SkrivañLaisser un commentaire sur Gouel al levrioù e Breizh 2015\nGallout a ra unan livañ gevier mil gwech…\n… met ne c’hall ket livañ gevier da vil den. Pe un dra bennak evel-se.\nPa soñjan, livañ gevier tres ar wirionez warne pe kontañ ar wirionez liv ar gevier warni eo micher ar skrivagner. O teskiñ emaon c’hoazh. Er pleustriñ emañ an deskiñ evel ma ouzoc’h. Div verrdanevell zo ganin war ar stern, unan evit ar genstrivadeg « Nebaon! » aozet gant La Baie des Livres ha KLT, eben a vo kaset d’Al Liamm, marteze.\nDa c’hortoz lenn kement-se e c’hallfet lenn pevar pe pemp haiku diwar ma fluenn en niverenn 412 Al Liamm.\nAuteur StefanPublié le 6 octobre 2015 Catégories Brezhoneg, Non classé, SkrivañLaisser un commentaire sur Gallout a ra unan livañ gevier mil gwech…\nAbaoe daou pe dri bloaz e vez embannet kalzik a droidigezhioù, kalz muioc’h eget dek vloaz zo. Mat ha… fall e oan e-sell lavaret, fall n’eo ket avat met lakaat a ra un dra bennak anat : n’eus ket trawalc’h a skrivagnerien, dreist-holl evit an dud deuet, hag ar grennarded marteze. Continuer la lecture de « Treiñ pe krouiñ? »\nAuteur StefanPublié le 28 août 2015 Catégories Brezhoneg, Non classé, SkrivañLaisser un commentaire sur Treiñ pe krouiñ?\nAbaoe un nebeud bloavezhioù bremañ e savan pennadoù skridvarnerezh evit Bremañ. Nevez zo e c’houlennas skipailh Al Liamm ober kemend-all evit ar gelaouenn. N’eo ket aes ar vicher. N’eo ket ur blijadur lavaret ma soñj kriz ha didro pa soñj din ez eo fall ur skrid bennak. N’eo ket ur blijadur din diskar labour un den (paotr pe blac’h, hañ!) zo bet o kiañ evit sevel ur romant pe berrdanevelloù. Kalz aesoc’h e vefe din ma ne vefen-me ket skrivagner ivez. ((unan mat pe unan fall, un istor all eo.)) Ne vez ket chifet koustiañs ar re na ouzont ket pegement a labour eo skrivañ pe treiñ un oberenn bennak, pegement a boan ivez. Ur blijadur eo skrivañ, evel-just, met lavaret ez eo ur blijadur hep he lod a ziaezamant a vefe livañ gevier. Continuer la lecture de « Skrivagner ha barner »\nAuteur StefanPublié le 30 juin 2015 Catégories Brezhoneg, Non classé, Skrivañ6 commentaires sur Skrivagner ha barner


Filtre en cours : Aides Régionales\nFilierennoù an amzer-da-zont\nRannvro Breizh a sikour ar stalioù labour-douar da cheñch stumm\nAbalamour da lakaat Breizh da vezañ unan eus ar rannvroioù kentañ evit a sell ouzh debriñ mat, e ro ar Rannvro sikour d’ar stalioù labour-douar da cheñch o doareoù da labourat evit mont war-zu ul labour-douar hag a zoujo muioc’h an endro, gant un toullad skoazelloù resis.\nUr skoazell gant ar Rannvro d’an amatourien da sevel filmoù\nTro Vreizh al liseoù\nEmañ Isabelle Pellerin, besprezidantez ar Rannvro karget eus al liseoù, oc’h echuiñ he zroiad gweladennoù distro-skol evit priziañ oberoù fetis ar strollegezh e liseoù Breizh. D’ar Meurzh 11 a viz Here e oa e lise mor ar Gelveneg hag e lise Yann-Vari ar Brizh e Douarnenez, e Su Penn-ar-Bed.\nUr « prest kreskiñ » evit an embregerezhioù bihan-tre (EBT)\nEvit kadarnaat lusk kreskiñ an embregerezhioù bihan-tre (EBT), paot-kenañ e Breizh, emañ ar Rannvro o reiñ lañs d’ur prest nevez gant BPIfrance. Gant an 2 vilion a euroioù a ya d’ober anezhañ e c’hallo ar «prest kreskiñ EBT Breizh» degas ur respont kentañ d’o ezhommoù arc’hantaouiñ.\nAides Régionales Économie Entreprise\nCopie de Copie de Koulzad "chekennoù-levrioù" 2014-2015\nEvit an 10vet bloavezh diouzh renk e vo roet 6 chekenn-levrioù da bep familh e liseoù Breizh, adal miz Mezheven pe e distro-skol miz Gwengolo, evit ur skoazell hollek a 60 € a-berzh ar Rannvro.\nLabour-douar ha neveziñ\nUr programm evit kas war-raok gouennoù Breizh\nKinniget e oa bet ar sizhun dremenet e Gwinien programm oberoù ar Rannvro, a oa bet roet lañs dezhañ bloaz zo, evit kas war-raok ar sevel gouennoù loened eus Breizh erru dibaot.\nStummadurioù yec’hedel ha sokial\nSkolioù leuñvouriezh Brest ha Roazhon : skoaziadoù nevez\nRannvro Breizh, hag a zo karget eus ar stummadurioù yec’hedel ha sokial, a zo o vont da lakaat skoaziadoù nevez e plas evit reiñ c’hoant d’ar studierien da labourat e servij publik an ospitalioù.\n7vet sizhunvezh an neveziñ\nSkoaziadoù d’an embregerezhioù nevezus nevez-krouet\nDa-geñver ar 7vet sizhunvezh gouestlet d’an neveziñ e kinnig ar Rannvro he skoaziadoù evit sikour an embregerezhioù nevezus da gregiñ ganti e Breizh.\nAides Régionales Économie Innovation Recherche


Poste KENURZIER.EZ SEVENADUREL\nPériode 1añ a viz Meurzh 2022\nLieu Sant Ervlan\nEmployeur Yezhoù ha Sevenadur\nMission Dindan karg ar Prezidant ha gant asant Burev ar gevredigezh e vo : - kendivizer.ez ar c’hevredigezhioù degemeret war an dachenn. Respont da c’houlennoù an dud ha frammoù an diavaez. Sevel ha hizivaat steuñv oberennoù reoliek pe boentel ar c’hevredigezhioù, embregerezhioù, hiniennoù a vez degemeret. - o tiorren hag o kas war-raok politikerezh sevenadurel ar gevredigezh (diskouezadegoù, prezegennoù, Miz ar brezhoneg..). - ur stern ha kenurzhier.ez ar Pôl Kempenn (2 zen) : sevel program sizhuniek an naetaat, e lakaat e pleustr ha heuliañ ar mont endro.\nProfil Ur post-labour liesseurt a c’houlenn merañ ar priorelezhioù hag an doserioù, labourat en un doare emren, . Mestroni oustilhoù burevek. Evezhiegezh • Bezañ dieub evit ar re all. Brezhoneg dre ret. Kenlabour gant an den a ra war dro ar c’hehentiñ.\nRémunération Kael c’hoproù Kenemglev ar Buhezi (280)\nRemarques Post labour leun amzer (35 eurvezh). CV ha lizher-emstrivañ da gas da vBurev Yezhoù ha Sevenadur.\nContact Burev Yezhoù ha Sevenadur 0782701514 yezhou@yhs.bzh\nFiche modifiée le 2022-01-25 10:25:47


Hywel Foel ap Griffri ap Pwyll Wyddel - Wikipedia\nHywel Foel ap Griffri ap Pwyll Wyddel (war-dro 1240-1300) a oa unan eus an diwezhañ barzhed lez kembraek.\nAnezhañ ne ouzer nemet ar pezh a zo en e varzhonegoù. Un anv divoas zo dezhañ. N'anavezer an anv Pwyll nemet e Pwyll, Pendefig Dyfed, e Pedair Cainc y Mabinogi, ha Pwyll ap Peredur Beiswyn a zo meneget erskridoù kozh evel 'Arglwydd Ceredigion Uchaf', aotrou Ceredigion Uhelañ.\nAn oberenn nemeti diwar zorn Hywel Foel eo an awdl savet da vac'hidigezh Owain ap Gruffudd e kastell Dolbadarn. Miret eo ar skrid e dornskrid Hendregadredd. Enni ez eus anv evit ar wech kentañ eus Eryri.\nRhian M. Andrews et al. , Gwaith Bleddyn Fardd a beirdd eraill ail hanner y drydedd ganrif ar ddeg (Aberystwyth, 1996)\nAdtapet diwar « https://br.wikipedia.org/w/index.php?title=Hywel_Foel_ap_Griffri_ap_Pwyll_Wyddel&oldid=1988906 »\nKemmoù diwezhañ degaset d'ar bajenn-mañ d'an 27 Ebr 2022, da 07:24.